
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 187 


8 Σεπτεμβρίου 1995 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 352 

Οργανισμός Σχολής Αστυφυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 4 του Ν. 2226/1994 
«Εισαγωγή, εκπαίδευση και μετεκπαίδευση στις Σχολές 
της Αστυνομικής Ακαδημίας και στο Τμήμα Ανθυποπυρα- 
γών της Πυροσβεστικής Ακαδημίας και άλλες διατάξεις 
(Α-122). 

2. Τις διατάξεις του άρθρου 11 παρ. 1, εδάφια α’ και στ 
του Ν. 1481/1984 «Οργανισμός Υπουργείου Δημόσιας 
Τάξης» (Α’ 152), όπως αντικαταστάθηκε με το άρθρο 1 
παρ. 1 του Ν. 1590/1986 (Α’ 49). 

3. Τις διατάξεις του Ιΐ.Δ. 82/1993 «Περιορισμός συναρ- 
μοδιότητας κατά την έκδοση των κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α’ 36). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του Ν. 2081/1992 (Α’ 154). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού, για μεν το έτος 1995 ύψους 
28.000.000 δρχ. περίπου, για δε το έτος 1996 ύψους 
275.000.000 δρχ. περίπου και για το έτος 1997 και κα¬ 
θένα από τα επόμενα έτη ύψους 105.000.000 δρχ. περί¬ 
που και ότι οι δαπάνες για μεν το έτος 1995 θα αντιμετω- 
πισθούν από τις πιστώσεις του εκτελούμενου προϋπολο¬ 
γισμού, για δε τα επόμενα έτη θα προβλέπονται και θα κα¬ 
λύπτονται από τις σχετικές πιστώσεις των αντίστοιχων 
Κ.Α.Ε. των κατ’ έτος προϋπολογισμών εξόδων του Ε.Φ. 
43-110 «ΕΛΛΗΝΙΚΗ ΑΣΤΥΝΟΜΙΑ». 

6. Την υπ’ αριθ. 452/1995 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 


ΤΜΗΜΑ Α’ 

ΟΡΓΑΝΩΣΗ ΣΧΟΛΗΣ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α’ 

ΑΠΟΣΤΟΛΗ - ΔΙΟΙΚΗΣΗ - ΟΡΓΑΝΩΣΗ 

Αρθρο 1 
Αποστολή 

Η Σχολή Αστυφυλάκων έχει ως αποστολή την εκπαί¬ 
δευση των δοκίμων αστυφυλάκων και αποβλέπει στην άρ¬ 
τια επαγγελματική κατάρτιση, τη γενική μόρφωση και την 
κατάλληλη σωματική και ψυχική προετοιμασία των εκπαι- 
δευομένων, ώστε να καταστούν ικανοί αστυνομικοί και 
ανακριτικοί υπάλληλοι. 

Άρθρο 2 

Έδρα - Υπαγωγή - Διοίκηση 

1. Η Σχολή Αστυφυλάκων εδρεύει στην Αμυγδαλέζα του 
Δήμου Αχαρνών-Αττικής, λειτουργεί σε επίπεδο Αστυνο¬ 
μικής Διεύθυνσης και υπάγεται στην Αστυνομική Ακαδη¬ 
μία. Τμήματα Δοκίμων Αστυφυλάκων μπορεί να λειτουρ¬ 
γούν και εκτός της έδρας της Σχολής. 

2. Τα Παραρτήματα της Σχολής Αστυφυλάκων μετονο¬ 
μάζονται σε Τμήματα Δοκίμων Αστυφυλάκων. Τα Τμήματα 
του Επιτελείου της Σχολής και τα Τ μήματα Δοκίμων Αστυ¬ 
φυλάκων είναι ισότιμα με Αστυνομικά Τμήματα. 

3. Οι προϊστάμενοι των Υπηρεσιών των προηγούμενων 
παραγράφων, όταν δεν ορίζεται διαφορετικά στις διατά¬ 
ξεις του παρόντος διατάγματος, έχουν τα καθήκοντα και 
τις αρμοδιότητες των προϊσταμένων των ισότιμων Υπηρε¬ 
σιών. 

Άρθρο 3 

Συγκρότηση Σχολής 

1. Η Σχολή Αστυφυλάκων της Ελληνικής Αστυνομίας 
συγκροτείται από: 

α. Το Επιτελείο. 

β. Τα Τμήματα Δοκίμων Αστυφυλάκων. 

2. Το Επιτελείο διαρθρώνεται εσωτερικά στα εξής Τ μή¬ 
ματα: 

α. Σπουδών - Δημοσίων Σχέσεων. 

β. Εσωτερικών Λειτουργιών. 

γ. Διαχείρισης Χρηματικού -Υλικού. 

3. Τα Τμήματα Δοκίμων Αστυφυλάκων συγκροτούνται 
από: 

α. Το Γραφείο Εσωτερικών Λειτουργιών, 
β. Το Γραφείο Σπουδών - Δημοσίων Σχέσεων, 
γ. Το Γραφείο Διαχείρισης Χρηματικού-Υλικού. 
δ. Τα Εκπαιδευτικό Τμήματα Δοκίμων Αστυφυλάκων. 

4. Στα Τμήματα Δοκίμων Αστυφυλάκων λειτουργούν 
Περιφερειακά Ιατρεία, σύμφωνα με τις διατάξεις των άρ¬ 
θρων 27-32 του Π.Δ. 584/1985 και του άρθρου 10 του 
παρόντος διατάγματος. 

5. Στη Σχολή Αστυφυλάκων λειτουργεί και το Εκπαιδευ¬ 
τικό Συμβούλιο σύμφωνα με τις διατάξεις των άρθρων 
36-37 του παρόντος διατάγματος. 

6. Η Υπηρεσία Μουσικής υπάγεται στη Σχολή Αστυφυ¬ 
λάκων και διέπεται από τις διατάξεις του Π.Δ. 110/1974 
(Α' 37), με την επιφύλαξη των διατάξεων του άρθρου 33 
του Ν. 2168/1993 (Α-147). 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ - ΚΑΘΗΚΟΝΤΑ 
Αρθρο 4 

Διοικητής της Σχολής 

Ο Διοικητής της Σχολής έχει τα ακόλουθα καθήκοντα: 
α. Ασκεί τη διοίκηση της Σχολής και μεριμνά για την άρ¬ 
τια εκπαίδευση των δοκίμων. 

β. Είναι υπεύθυνος έναντι της Αστυνομικής Ακαδημίας. 
για την επίτευξη του ανωτέρω επιδιωκομένου σκοπού. 

γ. Διαπιστώνει την εκπαιδευτική ικανότητα του διδακτι¬ 
κού προσωπικού και υποβάλλει προτάσεις για την αντικα¬ 
τάσταση ή απόλυση των υστερούντων. 

δ. Τοποθετεί στα Τμήματα του Επιτελείου της Σχολής 
το μετατιθέμενο ή τοποθετούμενο σε αυτή αστυνομικό ή 
πολιτικό προσωπικό. 

ε. Γνωμοδοτεί κατά τα οριζόμενα στο άρθρο 36 παρ. 2 
του παρόντος για τη σύνθεση των μελών του Εκπαιδευτι¬ 
κού Συμβουλίου. 

Αρθρο 5 

Υποδιοικητής της Σχολής 

Ο Υποδιοικητής της Σχολής είναι άμεσος βοηθός του 
Διοικητή σε θέματα σχετικά με τη διοίκηση και την εκπαί¬ 
δευση. Ειδικότερα έχει τις κατωτέρω αρμοδιότητες: 

α. Επιβλέπει για την εύρυθμη και παραγωγική εκπαί¬ 
δευση, την ακριβή εφαρμογή του προγράμματος εκπαί¬ 
δευσης και παρακολουθεί τη συμπεριφορά και την επί¬ 
δοση των εκπαιδευομένων. 

β. Εισηγείται την έκδοση των αναγκαίων διαταγών σχε¬ 
τικά με την εκπαίδευση και επιβλέπει για την εκτέλεσή 
τους, σύμφωνα με τις οδηγίες του Διοικητή. 

γ. ΓΊαρίσταται σε όσο το δυνατό περισσότερες παραδό¬ 
σεις μαθημάτων, εφαρμογές και ασκήσεις, για να σχηματί¬ 
ζει προσωπική αντίληψη σχετικά με την πρόοδο και από¬ 
δοση του διδακτικού προσωπικού. 

δ. Ενεργεί επιθεωρήσεις στις αίθουσες διδασκαλίας, 
γυμναστήρια, βιβλιοθήκη και λοιπούς χώρους των κτιρια- 
κών εγκαταστάσεων των Τμημάτων της Σχολής και βεβαι¬ 
ώνεται για την επάρκεια και κανονική λειτουργία τους. 

ε. Ελέγχει την κανονική καταχώρηση της βαθμολογίας 
των δοκίμων στα βιβλία βαθμολογίας, την εξαγωγή των 
αποτελεσμάτων των εξετάσεων και τη σύνταξη των πινά¬ 
κων επιτυχόντων και αποτυχόντων. 


στ. Διατυπώνει, στο τέλος κάθε εκπαιδευτικού έτους, 
τη γνώμη του στο Διοικητή της Σχολής για την απόδοση και 
ικανότητα του διδακτικού και αστυνομικού προσωπικού 
της Σχολής. 

ζ. Ελέγχει τα υπηρεσιακά βιβλία της Σχολής, σύμφωνα 
με τις διαταγές του Διοικητή. 

Άρθρο 6 
Υπασπιστής 

1. Υπασπιστής του Διοικητή της Σχολής ορίζεται με δια¬ 
ταγή αυτού κατώτερος αξιωματικός και έχει τις εξής αρμο¬ 
διότητες: 

α. Βοηθά το Διοικητή και Υποδιοικητή στην εκπλήρωση 
των καθηκόντων τους και τους τηρεί ενήμερους για τις γε- 
νόμενες προσκλήσεις, τις οφειλόμενες επισκέψεις, πα¬ 
ρουσιάσεις και παραστάσεις αυτών. 

β. Φροντίζει, όταν είναι αναγκαίο, την επικοινωνία του 
Διοικητή με δημόσιες αρχές και ιδιώτες και εκτελεί κάθε 
άλλη υπηρεσία που του ανατίθεται. 

γ. Μεριμνά για τη σύνταξη των εμπιστευτικών και ημε¬ 
ρησίων διαταγών του Διοικητή της Σχολής, σύμφωνα με τις 
οδηγίες του και την κοινοποίησή τους, όπου απαιτείται. 

δ. Ρυθμίζει τις ενώπιον του Διοικητή παρουσιάσεις και 
επισκέψεις, εφόσον δεν έχει διαταχθεί διαφορετικό, 
ε. Τηρεί τα εξής βιβλία: 

(1) Ημερησίων Διαταγών. 

(2) Επιθεωρήσεων Σχολής. 

στ. Συνεργάζεται με το Τμήμα Σπουδών - Δημοσίων 
Σχέσεων σε θέματα εθιμοτυπίας της Σχολής. 

2. Ο Υπασπιστής λόγω των ειδικών καθηκόντων του δεν 
εναλλάσσεται με τους συναδέλφους του σε εσωτερικές 
και εξωτερικές υπηρεσίες της Σχολής. 

3. Τον Υπασπιστή απόντα ή κωλυόμενο αναπληρώνει 
άλλος κατώτερος αξιωματικός που ορίζεται με διαταγή 
του Διοικητή της Σχολής. 

Άρθρο 7 

Τμήμα Σπουδών - Δημοσίων Σχέσεων 

1. Το Τμήμα Σπουδών - Δημοσίων Σχέσεων αποστολή 
έχει την οργάνωση, βελτίωση, συντονισμό και επίβλεψη 
της εκπαιδεύσεως των δοκίμων αστυφυλάκων. 

2. Ο Προϊστάμενος του Τμήματος Σπουδών-Δημοσίων 
Σχέσεων, τελεί υπό την άμεση εποπτεία του Υποδιοικητή 
της Σχολής και έχει τις εξής αρμοδιότητες και υποχρεώ¬ 
σεις: 

α. Μελετά τις σύγχρονες επιστημονικές, τεχνικές και 
λοιπές εξελίξεις, που έχουν σχέση με θέματα εκπαιδεύ- 
σεως και υποβάλλει σχετικές προτάσεις. 

β. Χειρίζεται θέματα που σχετίζονται με τη λειτουργία 
του Εκπαιδευτικού Συμβουλίου, όπως αυτά προσδιορίζο¬ 
νται στις οικείες διατάξεις. 

γ. Καταρτίζει τα προγράμματα των εξετάσεων και μερι¬ 
μνά για την προπαρασκευή, οργάνωση και κανονική διεξα¬ 
γωγή αυτών. Συντάσσει το ειδικό ετήσιο πρόγραμμα δια¬ 
λέξεων γενικής μορφώσεως για τους δοκίμους αστυφύλα¬ 
κες και μεριμνά για την εξεύρεση κατάλληλων ομιλητών. 

δ. Παρακολουθεί την πιστή εφαρμογή του προγράμμα¬ 
τος εκπαίδευσης και ενεργεί, σε συνεργασία με τους Διοι¬ 
κητές των Τμημάτων Δοκίμων Αστυφυλάκων της Σχολής, 
για την υλοποίηση των έκτακτων εκπαιδευτικών προγραμ¬ 
μάτων των δοκίμων και την άρτια διεξαγωγή των τακτικών 
και πτυχιακών εξετάσεων των δοκίμων. 

ε. Ενεργεί για την έγκαιρη υποβολή προτάσεων για το 
περιεχόμενο της εκπαίδευσης και το διδακτικό προσω¬ 
πικό της Σχολής και συντάσσει τον απολογισμό της εκπαί¬ 
δευσης. 

στ. Εισηγείται την προμήθεια των αναγκαίων συγγραμ¬ 
μάτων και βιβλίων καθώς και του κατάλληλου εκπαιδευτι¬ 
κού υλικού. 

ζ. Τηρεί βιβλία βαθμολογίας για όλους τους δοκίμους. 

η. Προβαίνει στον προσδιορισμό των απαιτουμένων 
εποπτικών οργάνων εκπαιδεύσεως (επιστημονικών και τε¬ 
χνικών) και προτείνει τον εφοδιασμό και την παραγωγή 
των αναγκαιούντων οπτικών και ακουστικών μέσων διδα¬ 
σκαλίας. 

θ. Οργανώνει τις διάφορες εκδηλώσεις και τελετές της 
Σχολής, σύμφωνα με τις οδηγίες και εντολές του Διοικητή 
της Σχολής. 

ι. Οργανώνει τις εκπαιδευτικές επισκέψεις και εκδρο¬ 
μές των δοκίμων αστυφυλάκων. 

ια. Μεριμνά για τη φωτογραφική, κινηματογραφική ή βι- 
ντεοσκοπική κάλυψη των κάθε μορφής εκδηλώσεων της 
Σχολής και τηρεί σχετικό αρχείο. 

ιβ. Χειρίζεται τα θέματα εθιμοτυπίας και δημοσίων σχέ¬ 
σεων γενικά. 

Αρθρο 8 

Τμήμα Εσωτερικών Λειτουργιών 

Το Τμήμα Εσωτερικών Λειτουργιών της Σχολής, χειρίζε¬ 
ται όλα τα θέματα του αστυνομικού και πολιτικού προσω¬ 
πικού της Σχολής, μεριμνά για την γραμματειακή εξυπηρέ¬ 
τηση και τηρεί το αρχείο της Σχολής. . 

Άρθρο 9 

Τμήμα Διαχείρισης Χρηματικού - Υλικού 

Το Τμήμα Διαχείρισης Χρηματικού - Υλικού έχει ως 
αποστολή την προμήθεια του υλικού, το οποίο είναι ανα¬ 
γκαίο για τη λειτουργία της Σχολής, τη συντήρηση των κτι- 
ριακών εγκαταστάσεων και την ενέργεια των διαδικασιών 
καταβολής των αποδοχών στο προσωπικό της Σχολής και 
των λοιπών Υπηρεσιών της Ελληνικής Αστυνομίας, που 
εξυπηρετεί διαχειριστικά. Επίσης διαχειρίζεται την πάγια 
προκαταβολή και μεριμνά για την προμήθεια και διαχεί¬ 
ριση χαρτοσήμου, ενσήμων και υπευθύνων δηλώσεων του 
Ν. 1599/1986. 

Άρθρο 10 

Υγειονομική Υπηρεσία 

1. Η υγειονομική Υπηρεσία έχει και τις εξής αρμοδιότη¬ 
τες πέραν εκείνων που ορίζονται στις διατάξεις του Π.Δ. 
584/1985 (Α'- 204): 

α. Ενεργεί κάθε εξάμηνο ιατρική εξέταση των δοκίμων 
και υποβάλλει αναφορά στο Διοικητή για το αποτέλεσμα 
αυτής. Όμοια εξέταση ενεργεί και έκτακτα, όταν ο Διοι¬ 
κητής διατάξει σχετικά. Σκοπός της εξέτασης αυτής είναι 
η συνεχής παρακολούθηση της υγιεινής κατάστασης των 
δοκίμων. 

β. Τηρεί τα ατομικά δελτία ασθενειών του προσωπικού 
και των δοκίμων. 

2. Ο υγειονομικός αξιωματικός έχει και τα εξής καθήκο¬ 
ντα: 

α. Συμμετέχει σε εκδρομές των δοκίμων, αν ζητηθεί 
από το Διοικητή του Τμήματος. 


β. Καλύπτει ιατρικά την εκτέλεση βολών και τις επίση¬ 
μες αθλητικές εκδηλώσεις, στις οποίες συμμετέχουν οι 
Ομάδες της Σχολής. 

γ. Επιβλέπει αν τηρούνται οι όροι υγιεινής και καθαριό¬ 
τητας στο αναρρωτήριο, στο μαγειρείο, στο εστιατόριο και 
στους λοιπούς χώρους της Σχολής, ενεργώντας επιθεώ¬ 
ρηση σε συχνά χρονικά διαστήματα. 

δ. Μεριμνά για την υγιεινή κατάσταση του προσωπικού, 
που απασχολείται στους ανωτέρω χώρους και υποβάλλει 
αυτό στις απαιτούμενες, κατά την κρίση του, ιατρικές εξε¬ 
τάσεις. 

3. Ο υπηρεσιακός ιατρός μπορεί, για τις ελαφρότερες 
περιπτώσεις, να γνωματεύει, ότι οι ασθενείς δόκιμοι αφή¬ 
νονται «ελεύθεροι ασκήσεων» αντί «ελεύθεροι υπηρε¬ 
σίας». Η γνωμάτευση αυτή απαλλάσσει τους δοκίμους από 
την εκτέλεση των αθλητικών και στρατιωτικών ασκήσεων, 
ενώ τους επιτρέπει την παρακολούθηση των μαθημάτων. 

Άρθρο 11 
Λέσχη 

1. Στα Τμήματα Δοκίμων Αστυφυλάκων λειτουργούν 
Λέσχες σύμφωνα με τις ισχύουσες διατάξεις. 

2. Για την εξυπηρέτηση των αναγκών των δοκίμων στη 
Λέσχη αναπτύσσονται και λειτουργούν κουρείο, ραφείο, 
υποδηματοποιείο και καθαριστήριο. 

ΚΕΦΑΛΑΙΟ Γ 

ΟΡΓΑΝΩΣΗ ΤΜΗΜΑΤΩΝ ΔΟΚΙΜΩΝ ΑΣΤΥΦΥΛΑΚΩΝ - 
ΑΡΜΟΔΙΟΤΗΤΕΣ ΟΡΓΑΝΩΝ ΚΑΙ ΥΠΗΡΕΣΙΩΝ 

Άρθρο 12 

Αποστολή - Συγκρότηση Τμημάτων 
Δοκίμων Αστυφυλάκων 

1. Αποστολή του Τμήματος Δοκίμων Αστυφυλάκων εί¬ 
ναι η επαγγελματική κατάρτιση και η γενικότερη ηθική και 
αστυνομική διαπαιδαγώγηση των εκπαιδευομένων σύμ¬ 
φωνα με τις διαταγές και τις κατευθύνσεις της Σχολής 
Αστυφυλάκων. 

2. Το Γ ραφείο Εσωτερικών Λειτουργιών, Σπουδών - Δη¬ 
μοσίων Σχέσεων και Διαχείρισης Χρηματικού - Υλικού 
έχουν τις αρμοδιότητες των αντίστοιχων Τμημάτων του 
Επιτελείου της Σχολής, όσον αφορά τη λειτουργία του οι¬ 
κείου Τμήματος Δοκίμων Αστυφυλάκων. Επιπλέον το 
Γ ραφείο Σπουδών καταρτίζει τα ωρολόγια προγράμματα 
και επιβλέπει τη βιβλιοθήκη και το εγκληματολογικό μου¬ 
σείο, το Γ ραφείο Εσωτερικών Λειτουργιών μεριμνά για την 
κατάρτιση και εφαρμογή των σχεδίων ασφάλειας του τμή¬ 
ματος, φροντίζει για τη διάταξη των τακτικών και έκτα¬ 
κτων υπηρεσιών του τμήματος και επιβλέπει την κίνηση 
των οχημάτων και το Γραφείο Διαχείρισης Χρηματικού - 
Υλικού διαχειρίζεται τις δαπάνες τροφοδοσίας των εκπαι- 
δευομένων και τις δαπάνες γενικά του Τμήματος. 

3. Κάθε τάξη (εκπαιδευτικό έτος) συγκροτεί ιδιαίτερο 
Εκπαιδευτικό Τ μήμα. Ανάλογα με τον αριθμό των δοκίμων 
μπορεί να συγκροτούνται περισσότερα Εκπαιδευτικά Τμή- 
ματα για κάθε τάξη με διαταγή του Διοικητή της Σχολής 
Αστυφυλάκων. Εκπαιδευτικά Τμήματα μπορεί να λειτουρ¬ 
γούν και σε άλλο κτιριακό συγκρότημα και εκτός της 
έδρας του Τμήματος Δοκίμων Αστυφυλάκων. 

4. Στα Εκπαιδευτικά Τμήματα ορίζονται ως Γραμματείς 
Ανθυπαστυνόμοι ή Αρχιφύλακες, οι οποίοι έχουν ως απο- 

στολή την γραμματειακή εξυπηρέτηση και υποβοήθηση 
του έργου του Γραφείου Εσωτερικών Λειτουργιών, όσον 
αφορά τα αντικείμενα του Τμήματός τους. 

5. Στα Τμήματα Δοκίμων Αστυφυλάκων δύναται να το¬ 
ποθετούνται, ύστερα από σύμφωνη γνώμη του Εκπαιδευ¬ 
τικού Συμβουλίου, αξιωματικοί μέχρι το βαθμό του Αστυ¬ 
νόμου Α’, πτυχιούχοι Α.Ε.Ι. ή κάτοχοι ειδικών γνώσεων, 
στους οποίους ανατίθεται αφενός η μελέτη της βελτίωσης 
του εκπαιδευτικού προγράμματος και του εν γένει εκπαι¬ 
δευτικού συστήματος και αφετέρου η διδασκαλία του 
αντικειμένου της γνώσης τους. 

Άρθρο 13 

Διοικητής Τμήματος Δοκίμων Αστυφυλάκων 

Ο Διοικητής του Τμήματος Δοκίμων Αστυφυλάκων έχει 
τις ακόλουθες αρμοδιότητες: 

α. Ασκεί τη Διοίκηση του Τμήματος και μεριμνά για την 
άρτια εκπαίδευση των Δοκίμων συμμορφούμενος προς τις 
διατάξεις του παρόντος διατάγματος και τις διαταγές του 
Διοικητή της Σχολής. 

β. Είναι υπεύθυνος έναντι της Σχολής Αστυφυλάκων για 
την επίτευξη του ανωτέρω επιδιωκόμενου σκοπού. 

γ. Βεβαιούται για την εκπαιδευτική ικανότητα του διδα¬ 
κτικού προσωπικού και υποβάλλει προτάσεις για την αντι¬ 
κατάσταση ή απόλυση των υστερούντων. 

δ. Είναι υπεύθυνος έναντι της Διοίκησης της Σχολής για 
την κατάρτιση, τήρηση και εφαρμογή του σχεδίου ασφά¬ 
λειας της Σχολής και των λοιπών σχεδίων πολιτικής κινη¬ 
τοποίησης. 

ε. Αναθέτει καθήκοντα Υποδιοικητή του Τμήματος Δο¬ 
κίμων Αστυφυλάκων, Διοικητών στα Εκπαιδευτικά Τμή¬ 
ματα και Προϊσταμένων στα Γραφεία του Τμήματός του 
στο μετατιθέμενο ή τοποθετούμενο σε αυτό αστυνομικό ή 
πολιτικό προσωπικό και καθορίζει τις ειδικότερες αρμο¬ 
διότητες αυτών, όπου δεν ρυθμίζονται με το παρόν. 

Άρθρο 14 

Υποδιοικητής Τμήματος Δοκίμων Αστυφυλάκων 

Ο Υποδιοικητής του Τμήματος Δοκίμων Αστυφυλάκων 
είναι άμεσος βοηθός του Διοικητή σε θέματα σχετικά με 
τη διοίκηση και την εκπαίδευση. Ειδικότερα έχει τις κατω¬ 
τέρω αρμοδιότητες: 

α. Επιβλέπει για την κανονική διεξαγωγή της εσωτερι¬ 
κής υπηρεσίας, την τάξη και πειθαρχία και παρακολουθεί 
αν εφαρμόζονται οι διατάξεις των σχετικών κανονισμών 
και οι διαταγές του Διοικητή. 

β. Επιβλέπει για την εύρυθμη και παραγωγική εκπαί¬ 
δευση, την ακριβή εφαρμογή του προγράμματος εκπαί¬ 
δευσης και παρακολουθεί τη συμπεριφορά και την επί¬ 
δοση των εκπαιδευομένων. 

γ. Εισηγείται την έκδοση των αναγκαίων διαταγών σχε¬ 
τικά με την εκπαίδευση και επιβλέπει για την εκτέλεσή 
τους, σύμφωνα με τις οδηγίες του Διοικητή. 

δ. Παρίσταται σε όσο το δυνατό περισσότερες παραδό¬ 
σεις μαθημάτων, εφαρμογές και ασκήσεις, για να σχηματί¬ 
ζει προσωπική αντίληψη σχετικά με την πρόοδο και από¬ 
δοση του διδακτικού προσωπικού. 

ε. Ενεργεί επιθεωρήσεις στις αίθουσες διδασκαλίας, 
γυμναστήρια, βιβλιοθήκη και λοιπούς χώρους των κτιρια- 
κών εγκαταστάσεων του Τμήματος και διαπιστώνει την 
επάρκεια και κανονική λειτουργία του. 
στ. Επιβλέπει την κανονική καταχώρηση της βαθμολο¬ 


γίας των δοκίμων στα βιβλία βαθμολογίας, την εξαγωγή 
των αποτελεσμάτων των εξετάσεων και τη σύνταξη των 
πινάκων επιτυχόντων και αποτυχόντων. 

ζ. Διατυπώνει, στο τέλος κάθε εκπαιδευτικού έτους, τη 
γνώμη του στο Διοικητή του Τμήματος για την απόδοση 
και ικανότητα του διδακτικού και αστυνομικού προσωπι¬ 
κού. 

η. Ελέγχει τα υπηρεσιακά βιβλία του Τμήματος, σύμ¬ 
φωνα με τις διαταγές του Διοικητή. 

Άρθρο 15 

Αξιωματικός Αθλητισμού 

1. Υπεύθυνος αθλητισμού για κάθε Τμήμα Δοκίμων 
Αστυφυλάκων ορίζεται αξιωματικός με διαταγή του Διοι¬ 
κητή του Τμήματος Δοκίμων Αστυφυλάκων. 

2. Ειδικότερα ο Αξιωματικός Αθλητισμού, παράλληλα με 
τα λοιπά καθήκοντά του, ασκεί και τις ακόλουθες αρμο¬ 
διότητες: 

α. Επιβλέπει για τη συγκρότηση των αθλητικών ομάδων 
και μεριμνά για τον εφοδιασμό τους με το αναγκαίο αθλη¬ 
τικό υλικό. 

β. Καταρτίζει το πρόγραμμα των προπονήσεων των 
αθλητών δοκίμων και το πρόγραμμα των αθλητικών εκδη¬ 
λώσεων σε συνεργασία με το Τμήμα Σπουδών - Δημοσίων 
Σχέσεων. 

γ. Επιβλέπει για την καλή συντήρηση των γυμναστη¬ 
ρίων, γηπέδων και στίβων αθλητισμού και εισηγείται μέτρα 
βελτίωσής τους. 

δ. Τηρεί βιβλίο στο οποίο καταχωρούνται οι επιδόσεις 
των δοκίμων στον αθλητισμό. 

ε. Τηρεί βιβλίο επάθλων και μεταλλίων που κατακτά η 
Σχολή και μεριμνά για τη φύλαξη αυτών σε ειδικό χώρο, ο 
οποίος καθορίζεται από τη Σχολή. 

στ. Εισηγείται αρμοδίως το διορισμό γυμναστών, τεχνι¬ 
κών και προπονητών για την κάλυψη των αναγκών της 
Σχολής, εφόσον είναι αναγκαίο. 

Άρθρο 16 

Αξιωματικός Οπλοτεχνικής και Σκοποβολής 

Ως υπεύθυνος επί της οπλοτεχνικής και της σκοποβο¬ 
λής ορίζεται σε κάθε Τμήμα Δοκίμων Αστυφυλάκων αξιω¬ 
ματικός που έχει ειδικές γνώσεις περί όπλων, ο οποίος, 
εκτός των άλλων καθηκόντων του, μεριμνά για την άρτια 
εκπαίδευση αυτών στη χρήση των όπλων. Ειδικότερα ο 
Αξιωματικός Οπλοτεχνικής και Σκοποβολής έχει και τα 
παρακάτω καθήκοντα: 

α. Συγκροτεί τις σκοπευτικές ομάδες της Σχολής και 
μεριμνά για την άρτια προπόνηση αυτών. 

β. Μεριμνά για την πραγματοποίηση των εκπαιδευτικών 
βολών των δοκίμων σύμφωνα με το πρόγραμμα εκπαίδευ¬ 
σης. 

γ. Μεριμνά για την ασφαλή φύλαξη του χρησιμοποιού¬ 
μενου οπλισμού και για την καλή συντήρηση αυτού. 

δ. Εισηγείται την προμήθεια του αναγκαίου οπλισμού 
και τον εκσυγχρονισμό αυτού. 

ε. Είναι υπεύθυνος για την κανονική λειτουργία του Σκο¬ 
πευτηρίου σύμφωνα με τις διαταγές του Διοικητή του Τμή- 
ματος Δοκίμων Αστυφυλάκων. 

Άρθρο 17 

Εκπαιδευτικά Τ μήματα 

1. Τα Εκπαιδευτικά Τμήματα είναι αρμόδια: 

α. Για την κανονική εφαρμογή του προγράμματος εκ¬ 
παίδευσης των δοκίμων αστυφυλάκων του οικείου Τμήμα- 
τος, σύμφωνα με τις διαταγές του Διοικητή του Τμήματος 
Δοκίμων Αστυφυλάκων και τις κατευθύνσεις της Σχολής. 

β. Για την κανονική και εύρυθμη διεξαγωγή της εσωτερι¬ 
κής υπηρεσίας των εκπαιδευτών και των δοκίμων. 

2. Κάθε Εκπαιδευτικό Τμήμα Δοκίμων Αστυφυλάκων 
διαρθρώνεται σε Διμοιρίες και κάθε Διμοιρία σε Ομάδες. 

Άρθρο 18 

Διοικητής Εκπαιδευτικού Τμήματος 

Ο Διοικητής Εκπαιδευτικού Τμήματος έχει τα εξής κα¬ 
θήκοντα και υποχρεώσεις: 

α. Ορίζει τις θέσεις των Δοκίμων στους θαλάμους, στα 
διδακτήρια και στο εστιατόριο. 

β. Παρευρίσκεται στην καθημερινή πρωϊνή σύνταξη του 
Τμήματος και λαμβάνει αναφορά από τους Διμοιρίτες 
κατά την καθοριζόμενη διαδικασία. 

γ. Παρίσταται στο γεύμα των δοκίμων επιβλέποντας για 
την τάξη και ησυχία. 

δ. Ενεργεί την καθημερινή και εβδομαδιαία επιθεώρηση 
των δοκίμων, των θαλάμων και των διδακτηρίων του Τμή¬ 
ματός του. 

ε. Επιμελείται για όλα τα ζητήματα διοικητικής μέριμνας 
του Τμήματός του. 

στ. Είναι υπεύθυνος για την επαγγελματική και κοινω¬ 
νική αγωγή των δοκίμων, καθώς και για την εκπαίδευση 
αυτών στις ασκήσεις πυκνής τάξης και άλλων πρακτικών 
μαθημάτων. 

ζ. Παρακολουθεί την εκπαίδευση των δοκίμων και ανα¬ 
φέρει στον Διοικητή του Τμήματος Δοκίμων Αστυφυλά¬ 
κων κάθε αναφυόμενο πρόβλημα κατά την εφαρμογή του 
προγράμματος εκπαίδευσης. 

η. Επιβλέπει για την πειθαρχία, την τάξη και το κανονικό 
της στολής των δοκίμων καθώς και την καθαριότητα και 
ευπρέπεια των κτιριακών εγκαταστάσεων του Τμήματός 
του. 

θ. Καθορίζει τις εσωτερικές υπηρεσίες του Τμήματός 
του και επιβλέπει για την εύρυθμη και κανονική διεξαγωγή 
αυτών. 

ι. Αναθέτει την τήρηση των προβλεπομένων βιβλίων και 
καταστάσεων του Τμήματός του στους υπ’ αυτόν Διμοιρί¬ 
τες και Βοηθούς αυτών και επιβλέπει για τη σωστή ενημέ¬ 
ρωσή τους. 

ια. Αποφαίνεται ή εισηγείται για την έγκριση ή απόρριψη 
των διαφόρων αιτημάτων των δοκίμων του Τμήματός του. 

ιβ. Επιβλέπει για την προετοιμασία των απαραίτητων ερ¬ 
γασιών κατά τις τακτικές και έκτακτες εξετάσεις των δοκί¬ 
μων του Τμήματός του. 

ιγ. Παρίσταται κατά τις τακτικές και έκτακτες εξετάσεις 
των δοκίμων και λαμβάνει μέριμνα για τη σωστή επιτήρηση 
αυτών. 

ιδ. Βαθμολογεί τελευταίος την επαγγελματική ικανό¬ 
τητα των δοκίμων του Τ μήματός του. 

ιε. Τηρεί το βιβλίο βαθμολογίας των δοκίμων του Τμή¬ 
ματός του. 

ιστ. Εκτελεί κάθε άλλο καθήκον που του ανατίθεται αρ- 
μοδίως. 


Άρθρο 19 
Διμοιρίτης 

1. Ο Διμοιρίτης τελεί υπό τις άμεσες διαταγές του Διοι¬ 
κητή του Εκπαιδευτικού Τμήματος και είναι υπεύθυνος 
για τη σωστή διοίκηση της Διμοιρίας που του ανατίθεται. 

2. Ειδικότερα ο Διμοιρίτης έχει τα ακόλουθα καθήκοντα 

α. Μεριμνά για την ηθική και αστυνομική διαπαιδαγώ¬ 
γηση των δοκίμων. 

β. Είναι υπεύθυνος για την εκπαίδευση στις ασκήσεις 
πυκνής τάξης, την επίβλεψη της σωματικής αγωγής και 
άθλησης των δοκίμων και παρακολουθεί τις λοιπές αθλη¬ 
τικές εκδηλώσεις τους, σύμφωνα με το πρόγραμμα και τις 
διαταγές της Σχολής. 

γ. Επιβλέπει για την κανονική συμπεριφορά, εμφάνιση 
και παράσταση των δοκίμων, τόσο κατά την παραμονή 
τους στη Σχολή, όσο και κατά την έξοδό τους. 

δ. Ασκεί συνεχή επίβλεψη και νουθετεί και καθοδηγεί 
τους δοκίμους καλλιεργώντας τις αρετές της ευγενούς 
άμιλλας, της σύμπνοιας, του ζήλου προς την Υπηρεσία και 
της απόλυτης αφοσίωσης στο καθήκον, ώστε οι δόκιμοι να 
αποκτήσουν βαθμηδόν συνείδηση αστυνομικού. 

ε. Βαθμολογεί, ως πρώτος βαθμολογητής, την επαγ¬ 
γελματική ικανότητα των Δοκίμων της Διμοιρίας του. 

στ. Εισηγείται ιεραρχικώς τη λήψη των αναγκαίων μέ¬ 
τρων, σε ζητήματα διοικητικής μέριμνας των δοκίμων. 

ζ. Παρίσταται κατά τη λήψη γεύματος των δοκίμων στο 
εστιατόριο. 

η. Ενεργεί την καθημερινή και εβδομαδιαία επιθεώρηση 
των δοκίμων και των θαλάμων της Διμοιρίας του. 

θ. Ενημερώνει το βιβλίο βαθμολογίας των δοκίμων του 
Τμήματός του σύμφωνα με τις οδηγίες του Διοικητή του. 

ι. Εκτελεί κάθε άλλο καθήκον που του ανατίθεται αρμο- 
δίως. 

Άρθρο 20 
Βοηθός Διμοιρίτη 

1. Σε κάθε Διμοιρία δοκίμων αστυφυλάκων ορίζεται με 
διαταγή του Διοικητή του Τμήματος, ύστερα από πρόταση 
του οικείου Διοικητή του Εκπαιδευτικού Τμήματος ανάλο¬ 
γος αριθμός Αρχιφυλάκων ή Ανθυπαστυνόμων ως Βοηθοί 
Διμοιρίτη. Ο Βοηθός Διμοιρίτη τελεί υπό τις άμεσες διατα¬ 
γές του Διμοιρίτη του και είναι υπεύθυνος για τη σωστή 
διοίκηση της ομάδας που του ανατίθεται. 

2. Ο Βοηθός Διμοιρίτη έχει τα παρακάτω ειδικότερα κα¬ 
θήκοντα για τους δοκίμους της ομάδας του: 

α. Παρακολουθεί τη διαγωγή και συμπεριφορά των δο¬ 
κίμων και αναφέρει στο Διμοιρίτη του τα παραπτώματα, 
παράπονα, ασθένειες και κάθε άλλο αίτημα ή μεταβολή 
αυτών. 

β. Είναι υπεύθυνος για την τήρηση της τάξης και πει¬ 
θαρχίας αυτών σ’ όλους τους χώρους της Σχολής. 

γ. Ευθύνεται για την εμφάνιση και καθαριότητα των δο¬ 
κίμων και επιθεωρεί καθημερινά αυτούς, επιβλέποντας 
για την ευταξία των δημοσίων και ιδιωτικών ειδών αυτών. 

δ. Συμμετέχει στη διδασκαλία των πρακτικών μαθημά¬ 
των και παρίσταται κατά τη διδασκαλία των μαθημάτων 
Σωματικής Αγωγής και Αυτοάμυνας. 

ε. Μεριμνά για την ασφαλή φύλαξη των ειδών των δοκί¬ 
μων της Ομάδας του, που εισέρχονται σε Νοσοκομεία ή 
απουσιάζουν για μακρύ χρονικό διάστημα από τη Σχολή. 

στ. Εκτελεί κάθε άλλο καθήκον που του ανατίθεται αρ- 
μοδίως. 

3. Τον Βοηθό Διμοιρίτη, απόντα ή κωλυόμενο, αναπλη¬ 
ρώνει άλλος Βοηθός Διμοιρίτη του Τμήματός του. 

ΤΜΗΜΑ Β* 

ΕΣΩΤΕΡΙΚΕΣ ΥΠΗΡΕΣΙΕΣ 
ΚΕΦΑΛΑΙΟ Δ* 

ΕΣΩΤΕΡΙΚΕΣ ΥΠΗΡΕΣΙΕΣ ΤΜΗΜΑΤΩΝ 
ΔΟΚΙΜΩΝ ΑΣΤΥΦΥΛΑΚΩΝ 

Αρθρο 21 

Αξιωματικός Υπηρεσίας 

1. Καθήκοντα Αξιωματικού Υπηρεσίας σε κάθε Τμήμα 
Δοκίμων Αστυφυλάκων εκτελούν εκ περιτροπής, πέρα 
από τα κύρια καθήκοντά τους, οι Υπαστυνόμοι Α’ και Υπα- 
στυνόμοι Β’ που υπηρετούν σ’ αυτό. Ο Αξιωματικός Υπη¬ 
ρεσίας του Τμήματος Δοκίμων Αστυφυλάκων της έδρας 
της Σχολής καλύπτει και το Επιτελείο της Σχολής και στην 
υπηρεσία αυτή διατίθενται και οι αξιωματικοί του Επιτε¬ 
λείου, πλην του Υπασπιστή. 

2. Ο Αξιωματικός Υπηρεσίας μεριμνά για την εξυπηρέ¬ 
τηση των λειτουργικών αναγκών του Τμήματος καθώς και 
για τη φρούρηση των εγκαταστάσεων αυτού. Επίσης εκτε¬ 
λεί και τα καθήκοντα του Διμοιρίτη Υπηρεσίας, όταν ελλεί¬ 
πει ή απουσιάζει ο τελευταίος. 

3. Ειδικότερα ο Αξιωματικός Υπηρεσίας: 

α. Δεν απομακρύνεται του καταστήματος της Σχολής 
και διανυκτερεύει σε ιδιαίτερο θάλαμο. 

β. Κατά την ανάληψη υπηρεσίας ενημερώνεται από τον 
προκάτοχό του για κάθε θέμα που ανάγεται στα καθήκο¬ 
ντά του, παραλαμβάνει τον αναγκαίο οπλισμό και τον 
απόρρητο φάκελο Αξιωματικού Υπηρεσίας και υπογράφει 
το τηρούμενο βιβλίο παράδοσης και παραλαβής. 

γ. Βεβαιώνεται ότι οι εκτελούντες εσωτερική υπηρεσία 
αστυνομικοί, είναι ενήμεροι των υποχρεώσεών τους και 
ότι εκτελούν κανονικά τα καθήκοντά τους. Προς τούτο 
ενεργεί επιθεωρήσεις, ιδίως κατά τις νυκτερινές ώρες. 

δ. Όταν απουσιάζουν από το Τμήμα ο Διοικητής ή οι άλ¬ 
λοι ανώτεροι του και διαταχθε ! συναγερμός ή συμβεί άλλο 
έκτακτο ή απρόοπτο γεγονός, λαμβάνει αμέσως και χωρίς 
καθυστέρηση κάθε αναγκαίο, κατά την κρίση του, μέτρο 
προς αντιμετώπιση της κατάστασης, φροντίζοντας συγ¬ 
χρόνως να ενημερώσει με το ταχύτερο μέσο τον Διοικητή 
και να ειδοποιήσει τους λοιπούς αξιωματικούς και γενικά 
το εμπλεκόμενο προσωπικό. 

ε. Επιβλέπει την κανονική λειτουργία των μαγειρείων 
και του εστιατορίου, την κανονική εκτέλεση των καθηκό¬ 
ντων του βοηθητικού προσωπικού, καθώς επίσης και για 
την αποκατάσταση τυχόν βλαβών των κτιριακών εγκατα¬ 
στάσεων, εξακριβώνοντας συγχρόνως και την αιτία της 
φθοράς. 

στ. Επιβλέπει να μην εισέρχονται ξένα πρόσωπα στο κτι- 
ριακό συγκρότημα της Σχολής χωρίς άδεια και μεριμνά 
όπως οι επισκέπτες των δοκίμων παραμένουν μόνο κατά 
την υπό του προγράμματος επιτρεπομένη ώρα και στον 
καθορισμένο χώρο. 

ζ. Παραλαμβάνει κατά τις ώρες που δε λειτουργούν τα 
Γ ραφεία την αλληλογραφία και προβαίνει στις δέουσες 
ενέργειες σύμφωνα με τις διαταγές του Διοικητή. 


η. Επιμελείται για την αφή και σβέση των φώτων ασφα¬ 
λείας καθώς και για τον περιορισμό της άσκοπης σπατά¬ 
λης νερού και ηλεκτρικής ενέργειας, ενεργώντας γΓ αυτό 
ελέγχους. 

4. Στο Γ ραφείο του Αξιωματικού Υπηρεσίας τηρούνται 
τα κατωτέρω βιβλία: 
α. Συμβάντων. 

β. Αφιξαναχώρησης προσωπικού, 
γ. Πίνακας ονομαστικός του προσωπικού με ένδειξη 
διεύθυνσης κατοικίας και αριθμού τηλεφώνου. 

δ. Οποιοδήποτε άλλο βοηθητικό βιβλίο ή πίνακα ήθελε 
διατάξει ο Διοικητής του Τμήματος για να υποβοηθείται 
στο έργο ο Αξιωματικός Υπηρεσίας. 

Άρθρο 22 
Αξιωματικός Ωνίων 

1. Στα καθήκοντα του Αξιωματικού Ωνίων εναλλάσσο¬ 
νται κατά τις ημέρες που παρασκευάζεται συσσίτιο όλοι οι 
Υπαστυνόμοι, Διμοιρίτες, ή Ανθυπαστυνόμοι Βοηθοί Δι¬ 
μοιριτών. 

2. Ειδικότερα ο Αξιωματικός Ωνίων: 

α. Ενημερώνεται για το πρόγραμμα συσσιτίου της ημέ¬ 
ρας. 

β. Μεταβαίνει στην αγορά κατά τις πρωινές ώρες, συνο- 
δευόμενος από το Συσσιτιάρχη με το αυτοκίνητο ωνίων και 
παρίσταται κατά τη διάρκεια της αγοράς των αναγκαίων 
για την παρασκευή του συσσιτίου ειδών. 

γ. Καθοδηγεί και επιβλέπει την κανονική ζύγιση και πλη¬ 
ρωμή από τον Συσσιτιάρχη των αγοραζομένων, ειδών και 
την ακριβή καταχώρηση αυτών στο βιβλίο ωνίων. 

δ. Σε περίπτωση μη εξευρέσεως στην αγορά των ανα¬ 
γκαίων για την παρασκευή του συσσιτίου ειδών, έρχεται 
σε τηλεφωνική επικοινωνία με τον Διοικητή του Τμήμα¬ 
τος, προκειμένου να εξετασθεί η δυνατότητα αλλαγής του 
συσσιτίου. 

ε. Κατά την επιστροφή τους στη Σχολή δίδει τις σχετι¬ 
κές οδηγίες στο Συσσιτιάρχη για την ασφαλή φύλαξη των 
ευπαθών ειδών τους ψυκτικούς θαλάμους και την παρά¬ 
δοση στο μάγειρα της Σχολής των αναγκαίων ποσοτήτων 
για την παρασκευή του συσσιτίου. 

στ. Ελέγχει την ακρίβεια των λογαριασμών και υπογρά¬ 
φει το βιβλίο ωνίων. 

ζ. Αναφέρει, μετά το πέρας της υπηρεσίας του, στον 
Υποδιοικητή του Τμήματος. 

Άρθρο 23 

Υπαξιωματικός Υπηρεσίας 

1. Καθήκοντα Υπαξιωματικού Υπηρεσίας εκτελούν οι 
Ανθυπαστυνόμοι ή Αρχιφύλακες του Τμήματος. Στο 
Τμήμα Δοκίμων Αστυφυλάκων της έδρας καθήκοντα Υπα- 
ξιωματικού Υπηρεσίας εκτελούν και οι Ανθυπαστυνόμοι- 
Αρχιφύλακες του Επιτελείου της Σχολής. 

2. Ο Υπαξιωματικός Υπηρεσίας βοηθά τον Αξιωματικό 
Υπηρεσίας στην εκτέλεση των καθηκόντων του. 

Άρθρο 24 
Συσσιτιάρχης 

Καθήκοντα Συσσιτιάρχη ανατίθενται με διαταγή του 
Διοικητή του Τμήματος στους Ανθυπαστυνόμους και Αρχι¬ 
φύλακες των Εκπαιδευτικών Τμημάτων, οι οποίοι εναλ¬ 
λάσσονται σ' αυτά ανά τετράμηνο ή με διαταγή του Διοι- 

κητή κατά μεγαλύτερα χρονικά διαστήματα, εάν τούτο κρι- 
θεί άτι συμφέρει τη λειτουργία του συσσιτίου. Ο Συσσι¬ 
τιάρχης: 

α. Συμμετέχει στον προγραμματισμό του Συσσιτίου με 
την υποχρέωση να ενημερώνει την επιτροπή για την επάρ¬ 
κεια ή όχι διαφόρων ειδών στην αγορά, τις τιμές αυτών και 
το πλεόνασμα ή έλλειμμα που εμφανίζει το συσσίτιο, ώστε 
τα στοιχεία αυτά να λαμβάνονται υπόψη στην κατάρτιση 
του προγράμματος. 

β. Ενημερώνεται για τη δύναμη των Δοκίμων που θα 
συμμετάσχουν στο συσσίτιο της επομένης ημέρας, για το 
πρόγραμμα συσσιτίου και τις ποσότητες τροφίμων που 
αναγκαιούν για τη παρασκευή του. 

γ. ΓΊαραλαμβάνει το απαιτούμενο για την προμήθεια των 
τροφίμων και λοιπών ειδών χρηματικό ποσό από τη διαχεί¬ 
ριση χρηματικού. Μεταβαίνει στην αγορά μετά των λοιπών 
οργάνων υπηρεσίας συσσιτίου και προβαίνει στην αγορά 
καταλλήλων, από πλευράς ποιότητας και τιμών, ειδών, 
σύμφωνα με τις υποδείξεις και εντολές του Αξιωματικού 
Ωνίων. 

δ. Τηρεί το Βιβλίο Ωνίων, κλείνει τούτο καθημερινά και 
αφού το θέσει υπόψη του αρμόδιου Αξιωματικού για 
έλεγχο και υπογραφή, το προσκομίζει στη διαχείριση Χρη¬ 
ματικού για τα περαιτέρω. 

ε. Φροντίζει όταν επιστρέφει στη Σχολή για την εκφόρ- 
τωση των ειδών, την παράδοση αυτών στον υπεύθυνο του 
μαγειρείου και βεβαιώνεται για την ασφαλή φύλαξη αυ¬ 
τών. 

Αρθρο 25 

Οδηγός Επιφυλακής 

1. Καθήκοντα οδηγού επιφυλακής ανατίθενται σε οδη¬ 
γούς επιβατικών υπηρεσιακών αυτοκινήτων των Τμημά¬ 
των της Σχολής, όταν σ’ αυτά εκπαιδεύονται δόκιμοι αστυ¬ 
φύλακες. 

2. Ο οδηγός επιφυλακής παραμένει σε ετοιμότητα, τε¬ 
λεί υπό τις διαταγές του Αξιωματικού Υπηρεσίας, δεν απο¬ 
μακρύνεται χωρίς την άδεια αυτού και εκτελεί τα δρομο¬ 
λόγια που διατάσσεται. 

Αρθρο 26 

Φρουρά 

1. Η φρούρηση της Σχολής μέχρι να ολοκληρωθεί η βα¬ 
σική εκπαίδευση των δοκίμων αστυφυλάκων, καθώς και 
κατά τη διάρκεια των διακοπών (Χριστούγεννα, Πάσχα, 
θέρος) ανατίθεται σε αστυφύλακες ή αρχιφύλακες που 
δεν προέρχονται από Παραγωγική Σχολή ή προαγωγικές 
εξετάσεις και οι οποίοι υπηρετούν στη Σχολή ή σε συστε¬ 
γαζόμενες με τη Σχολή Υπηρεσίες. Για τον υπόλοιπο 
χρόνο και μετά το πέρας της βασικής στρατιωτικής εκπαί¬ 
δευσης η φρούρηση ανατίθεται στους δόκιμους αστυφύ¬ 
λακες. 

2. Οι ανωτέρω εκτελούν καθήκοντα σκοπού πύλης και 
φρουράς των κτιρίων και λοιπών χώρων της Σχολής, ως και 
περιπολίες κατά τη διάρκεια της νύκτας, με την επίβλεψη 
του Αξιωματικού και Υπαξιωματικού Υπηρεσίας. 


ΚΕΦΑΛΑΙΟ Ε’ 

ΕΣΩΤΕΡΙΚΕΣ ΥΠΗΡΕΣΙΕΣ 
ΕΚΠΑΙΔΕΥΤΙΚΩΝ ΤΜΗΜΑΤΩΝ 

Αρθρο 27 

Διμοιρίτης Υπηρεσίας 

1. Κατά τις ώρες που οι δόκιμοι είναι στη Σχολή, διατίθε¬ 
ται εκ περιτροπής ένας Διμοιρίτης, ως Διμοιρίτης Υπηρε¬ 
σίας, ο οποίος είναι υπεύθυνος για την τήρηση του όλου 
προγράμματος και ειδικότερα: 

α. Επιβλέπει για την άμεση έγερση των δοκίμων με τη 
σήμανση του πρωινού ή απογευματινού εγερτηρίου και για 
τη σιγή τους μετά τη σήμανση του μεσημβρινού ή εσπερι¬ 
νού σιωπητηρίου. 

β. Επιβλέπει τη διευθέτηση των θαλάμων από τους δο¬ 
κίμους, σύμφωνα προς τον καθιερωμένο τρόπο και τις δια¬ 
ταγές της Σχολής, καθώς και την καθαριότητα και αερισμό 
αυτών από το προσωπικό καθαριότητας. 

γ. Παρίσταται και μεριμνά για την απόλυτη τάξη και ευ¬ 
πρέπεια κατά τη διάρκεια του γεύματος και του δείπνου. 

δ. Αναγράφει στο οικείο βιβλίο τους δηλούντες ασθέ¬ 
νεια δοκίμους και μεριμνά για την ιατρική εξέταση αυτών. 

ε. Σε περίπτωση σοβαρής ασθένειας ή σοβαρού ατυχή¬ 
ματος δοκίμου ειδοποιεί τον υγειονομικό αξιωματικό της 
Σχολής και, σε περίπτωση μη ανευρέσεώς του, μεριμνά 
για την εισαγωγή του σε Νοσοκομείο. 

στ. Επιβλέπει ώστε να επικρατεί ησυχία και τάξη στο 
αναρρωτήριο και οι δόκιμοι, οι οποίοι είναι ελεύθεροι υπη¬ 
ρεσίας ή ασκήσεων και ασθενείς, να βρίσκονται στους κα- 
θοριζομένους χώρους. 

ζ. Συντάσσει τους δοκίμους στον προς τούτο χώρο, με¬ 
ριμνά για τη διενέργεια προσκλητηρίου και ενεργεί 
έπαρση και υποστολή της σημαίας. Κατά την έπαρση και 
υποστολή της σημαίας αποδίδονται από ένοπλη ομάδα 
δοκίμων οι κεκανονισμένες τιμές. 

η. Επιμελείται για την κανονική είσοδο και έξοδο των 
δοκίμων στις αίθουσες διδασκαλίας και εστιατορίου, και 
παρακολουθεί την εν γένει συμπεριφορά τους σε κάθε 
χώρο της Σχολής. 

θ. Επιθεωρεί τους εξερχόμενους σε έξοδο δοκίμους για 
το κανονικό της στολής και της εμφανίσεώς τους. 

ι. Μεριμνά για την ασφαλή φύλαξη των ειδών των εισερ¬ 
χομένων σε Νοσοκομείο ή των απουσιαζόντων επί μακρόν 
δοκίμων. 

ια. Μεριμνά για την κοινοποίηση της διάταξης της υπη¬ 
ρεσίας στους δοκίμους. 

2. Στο Γραφείο του Διμοιρίτη Υπηρεσίας τηρούνται τα 
ακόλουθα βιβλία και πίνακες: 

α. Βιβλίο ασθενειών, 
β. Βιβλίο εξόδων δοκίμων. 

γ. Πίνακας ονομαστικός των δοκίμων κατ’ αλφαβητική 
σειρά, με διεύθυνση κατοικίας και αριθμό τηλεφώνου της 
οικογένειας τους. 

δ. Πίνακας ονομαστικός του εκπαιδευτικού προσωπι¬ 
κού με διεύθυνση κατοικίας και αριθμό τηλεφώνου. 

ε. Το γενικό πρόγραμμα εκπαίδευσης των δοκίμων 
αστυφυλάκων. 

στ. Τα ωρολόγια προγράμματα, 
ζ. Οποιοδήποτε άλλο βιβλίο ή πίνακας που ο Διοικητής 
της Σχολής ήθελε κρίνει σκόπιμο ότι πρέπει να τηρείται 
για να υποβοηθείται στο έργο του ο Διμοιρίτης Υπηρεσίας. 

Αρθρο 28 

Βοηθός Διμοιρίτη Υπηρεσίας 

1. Καθήκοντα Βοηθού Διμοιρίτη υπηρεσίας εκτελούν εκ 
περιτροπής και εκτός των άλλων καθηκόντων τους όλοι οι 
Ανθυπαστυνόμοι και Αρχιφύλακες που υπηρετούν στα Εκ¬ 
παιδευτικά Τμήματα, οριζόμενοι με διαταγή του οικείου 
Διοικητή Τμήματος Δοκίμων Αστυφυλάκων. 

Της υπηρεσίας αυτής απαλλάσσονται οι Γραμματείς 
των Εκπαιδευτικών Τμημάτων. 

2. Ο Βοηθός Διμοιρίτη Υπηρεσίας βοηθά τον Διμοιρίτη 
Υπηρεσίας στα καθήκοντά του και εκτελεί τις διαταγές 
αυτού. 

Αρθρο 29 
θαλαμάρχης 

1. Οι δόκιμοι αστυφύλακες Ομαδάρχες κατανέμονται 
στους θαλάμους, στους οποίους ασκούν καθήκοντα θα¬ 
λαμάρχη. 

2. Σε περίπτωση μη επάρκειας βαθμοφόρων δοκίμων, 
ώστε να καλυφθούν όλοι οι θάλαμοι, καθήκοντα θαλα¬ 
μάρχη ανατίθενται στον αρχαιότερο δόκιμο. 

3. Ο θαλαμάρχης έχει τα εξής καθήκοντα: 

α. Επιβλέπει για την τήρηση της 

στο θάλαμο. 

β. Απαγορεύει στους συναδέλφους του να καπνίζουν 
μέσα στο θάλαμο ή να παραμένουν μέσα σε αυτόν χωρίς 
λόγο. 

γ. Επιβλέπει για την καθαριότητα του θαλάμου, την πρό¬ 
ληψη πρόκλησης φθορών καθώς και την πρόληψη απω¬ 
λειών των δημοσίων και ιδιωτικών ειδών των δοκίμων. Για 
τυχόν φθορές ή απώλειες αναφέρει σχετικά στο Διμοιρίτη 
Υπηρεσίας. 

δ. Είναι υπεύθυνος για το σβήσιμο των φώτων μετά το 
νυκτερινό σιωπητήριο και την τήρηση απόλυτης ησυχίας 
στο θάλαμο κατά την μεσημβρινή και νυκτερινή κατά¬ 
κλιση. 

ε. Σε περίπτωση σοβαρής ασθένειας ή απρόοπτου ατυ¬ 
χήματος δοκίμου ειδοποιεί αμέσως τον Διμοιρίτη Υπηρε¬ 
σίας. 

στ. Μεριμνά για το σβήσιμο των φώτων μετά την αποχώ¬ 
ρηση των Δοκίμων από το θάλαμο. 

ζ. Ενδιαφέρεται για την άμεση έγερση των συναδέλφων 
του κατά το εγερτήριο (πρωινό - μεσημβρινό), την τακτο¬ 
ποίηση των κλινών τους και την διευθέτηση των λοιπών ει¬ 
δών κατά τον καθιερωμένο, σύμφωνα με τις διαταγές της 
Σχολής, τρόπο. 

η. Αναφέρει στο Διμοιρίτη Υπηρεσίας και στον Διμοιρίτη 
του κάθε Δόκιμο του θαλάμου που δε συμμορφώνεται στις 
ανωτέρω υποχρεώσεις. 

4. Όταν απουσιάζει ή κωλύεται ο θαλαμάρχης, αναπλη¬ 
ρώνεται από τον αρχαιότερο δόκιμο του θαλάμου. 

Αρθρο 30 

Επόπτης και Επιμελητής Διδακτηρίου 

1. Ο αρχαιότερος δόκιμος κάθε διδακτηρίου είναι Επό¬ 
πτης αυτού και έχει τις εξής υποχρεώσεις: 

α. Ενεργεί προσκλητήριο πριν την έναρξη κάθε μαθήμα¬ 
τος ή ώρας μελέτης, καταγράφει σε ειδικό έντυπο τους 
απόντες και αναφέρει στον καθηγητή ή βαθμοφόρο της 
Σχολής, που εισέρχεται στην αίθουσα, εγχειρίζοντας και 


το δελτίο του προσκλητηρίου. 

β. Είναι υπεύθυνος για την τήρηση απόλυτης ησυχίας 
και τάξης στο διδακτήριο κατά την ώρα της μελέτης. 

γ. Αναφέρει εγκαίρως στο Διμοιρίτη Υπηρεσίας τη μη 
προσέλευση καθηγητή κατά την προβλεπόμενη ώρα διδα¬ 
σκαλίας. 

δ. Τηρεί το βιβλίο διδασκομένης ύλης, 
ε. Μεριμνά για τη διανομή των διάφορων βιβλίων, εντύ¬ 
πων και άλλων ειδών εκπαίδευσης στους συναδέλφους 
του, φροντίζοντας για την υπογραφή των σχετικών κατα¬ 
στάσεων. 

στ. Εκτελεί κάθε άλλη υπηρεσία που του ανατίθεται με 
διαταγή του Διοικητή του Τμήματος Δοκίμων Αστυφυλά¬ 
κων. 

Τον Επόπτη του Διδακτηρίου, απόντα ή κωλυόμενο, 
αναπληρώνει ο αρχαιότερος δόκιμος του διδακτηρίου. 

2. Σε υπηρεσία Επιμελητή Διδακτηρίου ορίζεται ένας 
δόκιμος, πλην των βαθμοφόρων, ανά 24ωρο για κάθε δι¬ 
δακτήριο τις εργάσιμες ημέρες, ο οποίος έχει τα εξής κα¬ 
θήκοντα: 

α. Παραλαμβάνει έγκαιρα τα κλειδιά από τον Αξιωματικό 
Υπηρεσίας, ανοίγει το διδακτήριο και επιθεωρεί αυτό 
προς διαπίστωση της καθαριότητας, τυχόν φθορών, ύπαρ¬ 
ξης των εποπτικών μέσων διδασκαλίας, κιμωλιών, καλά¬ 
θων αχρήστων, λειτουργίας των μικροφωνικών εγκατα¬ 
στάσεων, ηλεκτροδότησης και θέρμανσης αυτού και ανα¬ 
φέρει σχετικά στο Διμοιρίτη Υπηρεσίας. 

β. Μεριμνά για τον αερισμό της αίθουσας μετά από κάθε 
έξοδο των δοκίμων και το κλείσιμο των παραθύρων κατά 
την είσοδό τους. 

γ. Μεριμνά για το σβήσιμο των φώτων και της μικροφω- 
νικής εγκατάστασης κατά τα διαλείμματα και για το κλεί¬ 
σιμο και τη στερέωση των παραθύρων, την ασφάλιση της 
πόρτας και παράδοση των κλειδιών στον Αξιωματικό Υπη¬ 
ρεσίας μετά τη λήξη των μαθημάτων ή της μελέτης. 

Αρθρο 31 

Επόπτης Εστιατορίου 

1. Σε υπηρεσία Επόπτη Εστιατορίου διατίθεται ένας δό¬ 
κιμος από κάθε Εκπαιδευτικό Τμήμα, εκτός των βαθμο¬ 
φόρων. 

2. Ο Επόπτης Εστιατορίου έχει τα εξής καθήκοντα: 

α. Ενημερώνεται από τον Γραμματέα του Εκπαιδευτι¬ 
κού Τμήματός του πριν από κάθε γεύμα, για τους κωλυό¬ 
μενους δοκίμους και τοποθετεί στις θέσεις τους πάνω στα 
τραπέζια ενδεικτικές πινακίδες, για τη μη διανομή φαγη¬ 
τού. Παράλληλα μεριμνά για τη φύλαξη του φαγητού των 
προσωρινά κωλυομένων συναδέλφων του. 

β. Ελέγχει για την καθαριότητα των χώρων του μαγει¬ 
ρείου και των αιθουσών του εστιατορίου καθώς και των 
τραπέζιών και των σκευών, αναφέροντας στο Διμοιρίτη 
Υπηρεσίας κάθε παράλειψη εκ μέρους του προσωπικού. 

γ. Ελέγχει για την τοποθέτηση από τους τραπεζοκό¬ 
μους πάνω στα τραπέζια, ανάλογα με το είδος του φαγη¬ 
τού, όλων των απαραίτητων μέσων και σκευών. 

δ. Φροντίζει για τον εξαερισμό των χώρων, στερεώνο¬ 
ντας καλά τις θύρες και τα παράθυρα προς αποφυγή ζη¬ 
μιών. 

ε. Επιβλέπει τους μαγείρους και τους βοηθούς τους 
κατά την παρασκευή του φαγητού και αναφέρει στο Συσ¬ 
σιτιάρχη ή στους βαθμοφόρους υπηρεσίας κάθε παρου- 
σιαζόμενο πρόβλημα. 

στ. Δεν επιτρέπει να εισέρχονται στους χώρους του μα¬ 
γειρείου και εστιατορίου πρόσωπα αναρμόδια. 

ζ. Μετά το τέλος του φαγητού φροντίζει και επιβλέπει 
για την καθαριότητα των μαγειρικών και επιτραπέζιων ει¬ 
δών καθώς και των δαπέδων όλων των χώρων. 

η. Αποφεύγει τις προστριβές και αντιδικίες με το ιδιω¬ 
τικό προσωπικό. Για κάθε πρόβλημα που παρουσιάζεται 
απευθύνεται στο Συσσιτιάρχη ή στους βαθμοφόρους υπη¬ 
ρεσίας και 

θ. Κατά την είσοδο αξιωματικών ή άλλων οργάνων Υπη¬ 
ρεσίας στους χώρους του μαγειρείου και εστιατορίου, 
αναφέρει για το φαγητό που παρασκευάζεται και τις εργα¬ 
σίες που εκτελούνται από το προσωπικό εκείνη τη στιγμή. 

Αρθρο 32 

Βοηθός Συσσιτιάρχη 

1. Στην Υπηρεσία Βοηθού Συσσιτιάρχη εναλλάσσονται 
όλοι οι δόκιμοι εκτός των βαθμοφόρων. 

2. Ο Βοηθός Συσσιτιάρχη συνδράμει στο έργο του τον 
Συσσιτιάρχη και έχει δικαίωμα ελέγχου των τιμών και των 
τιμολογίων ως και δυνατότητα προτάσεων για πραγματο¬ 
ποίηση καλύτερων αγορών. 

3. Μετά την επάνοδό του από την αγορά παρακολουθεί 
κανονικά το πρόγραμμα εκπαίδευσης. 

Αρθρο 33 

Σκοποί οικημάτων Εκπαιδευτικών Τμημάτων 

1. Στις υπηρεσίες σκοπού εισόδου και θαλάμων των οι¬ 
κημάτων της Σχολής, εναλλάσσονται ανά τρίωρο τις εργά¬ 
σιμες μέρες και ανά εξάωρο κατά τις ημέρες εξόδου, όλοι 
οι δόκιμοι αστυφύλακες, πλην των βαθμοφόρων. 

2. Ο σκοπός κατά τη διάρκεια της υπηρεσίας του φέρει 
κανονικά τη στολή του, το σήμα υπηρεσίας και ανάλογο 
οπλισμό και με την ανάληψη της υπηρεσίας του παρουσιά¬ 
ζεται στον Αξιωματικό Υπηρεσίας για επιθεώρηση και 
ακολούθως μεταβαίνει στη θέση του. 

3. Τα ειδικότερα καθήκοντα του σκοπού καθορίζονται 
με διαταγή του Διοικητή του Τμήματος Δοκίμων Αστυφυ¬ 
λάκων. 

ΤΜΗΜΑ Γ 

ΕΚΠΑΙΔΕΥΤΙΚΟ - ΕΚΠΑΙΔΕΥΟΜΕΝΟ ΠΡΟΣΩΠΙΚΟ - 
ΕΚΠΑΙΔΕΥΣΗ 

ΚΕΦΑΛΑΙΟ ΣΤ’ 

ΔΙΔΑΚΤΙΚΟ ΠΡΟΣΩΠΙΚΟ 

Αρθρο 34 

Προέλευση, διορισμός, αποζημίωση 
διδακτικού προσωπικού 

1. Για το διορισμό του εκπαιδευτικού - διδακτικού προ¬ 
σωπικού και την αποζημίωση που καταβάλλεται σ' αυτό 
για κάθε ώρα διδασκαλίας, προφορικών ή γραπτών εξετά¬ 
σεων ή άλλης απασχόλησης, εφαρμόζονται οι διατάξεις 
του άρθρου 41 παράγραφοι 9 και 10 του Ν. 1481/1984. 

Το διδακτικό προσωπικό διορίζεται με απόφαση του Αρ¬ 
χηγού της Ελληνικής Αστυνομίας, ύστερα από πρόταση 
του Διοικητή της Σχολής, κατά την έναρξη κάθε εκπαιδευ¬ 
τικής περιόδου. Διορισμός διδακτικού προσωπικού μπορεί 
να γίνει και μεταγενέστερα, εφόσον οι ανάγκες της εκπαί¬ 


δευσης επιβάλλουν αυτό. 

Γ ια το σκοπό αυτό η Σχολή, το πρώτο τρίμηνο κάθε χρό¬ 
νου ή και εκτάκτως, όταν παρίσταται ανάγκη, ανακοινώνει 
δια του ημερήσιου τύπου τις ειδικότητες των καθηγητών 
που απαιτούνται να καλύψουν τα διδασκόμενα μαθήματα 
και καλεί αυτούς που επιθυμούν να διδάξουν κατά το επό¬ 
μενο εκπαιδευτικό έτος, όπως υποβάλλουν σχετική αί¬ 
τηση σ’ αυτή. 

Δεν απαιτείται ανακοίνωση για τους ομιλητές ολιγόω¬ 
ρων διαλέξεων και τους καθηγητές έκτακτων βραχυχρό¬ 
νιων σεμιναρίων. 

Το διδακτικό προσωπικό που είναι διορισμένο στη 
Σχολή, το πρώτο τρίμηνο κάθε εκπαιδευτικού έτους, δη¬ 
λώνει αν επιθυμεί να διδάξει και το επόμενο έτος. 

2. Η παύση των καθηγητών είναι δυνατή, εάν ανακύ- 
ψουν σοβαροί λόγοι, των οποίων η διαπίστωση γίνεται με 
απόφαση του Εκπαιδευτικού Συμβουλίου. Τέτοιοι λόγοι 
είναι κυρίως, η στέρηση των πολιτικών δικαιωμάτων, η 
ασυμβίβαστη προς την αξιοπρέπεια του εκπαιδευτικού 
προσωπικού της Σχολής Αστυφυλάκων συμπεριφορά και η 
αποχή από την εκτέλεση των καθηκόντων, που δημιουργεί 
ανωμαλία ή καθυστέρηση στην εκπαίδευση των δοκίμων. 
Η παύση πραγματοποιείται με απόφαση του Αρχηγού της 
Ελληνικής Αστυνομίας. 

Αρθρο 35 

Καθήκοντα - Υποχρεώσεις Διδακτικού Προσωπικού 

Το εκπαιδευτικό προσωπικό πρέπει: 

1. Να διδάσκει την ύλη που καθορίζεται από το γενικό 
και αναλυτικό πρόγραμμα της Σχολής Αστυφυλάκων. 

2. Να χρησιμοποιεί τα οπτικοακουστικά μέσα της Σχο¬ 
λής, εφόσον αυτό συντελεί στην καλύτερη ανάπτυξη του 
μαθήματος. 

3. Να καταβάλλει κάθε προσπάθεια για την προαγωγή 
της εκπαίδευσης και να εισηγείται αρμόδια τη λήψη των 
αναγκαίων μέτρων. 

4. Να εξασφαλίζει τάξη και πειθαρχία στο διδακτήριο, 
κατά την ώρα της διδασκαλίας και για κάθε παρεκτροπή να 
ενημερώνει το Διοικητή της Σχολής Αστυφυλάκων. 

5. Να ειδοποιεί έγκαιρα τη Σχολή σε περίπτωση κωλύ¬ 
ματος. 

6. Να ενημερώνει το Διοικητή της Σχολής σχετικά με την 
πρόοδο των δοκίμων και να εισηγείται την αντικατάσταση, 
τροποποίηση και αναθεώρηση των εκπαιδευτικών προ¬ 
γραμμάτων, με σκοπό την προσαρμογή τούτων προς τις 
εξελίξεις της επιστήμης. 

7. Να συμμετέχει σε γενική συνέλευση του διδακτικού 
προσωπικού που συνέρχεται τακτικά κάθε τρίμηνο και 
έκτακτα όταν συντρέχει ειδικός λόγος. Στη γενική συνέ¬ 
λευση του Τμήματος Δοκίμων Αστυφυλάκων της έδρας 
της Σχολής παρίστανται τα μέλη του Εκπαιδευτικού Συμ¬ 
βουλίου, ο Διευθυντής της Αστυνομικής Ακαδημίας και ο 
Διοικητής της Σχολής. 

Η ημερομηνία και ο χώρος συνεδρίασης ορίζονται κάθε 
φορά με διαταγή του Διοικητή της Σχολής. 

ΚΕΦΑΛΑΙΟ Ζ 

ΕΚΠΑΙΔΕΥΤΙΚΟ ΣΥΜΒΟΥΛΙΟ 
Αρθρο 36 

Συγκρότηση Εκπαιδευτικού Συμβουλίου 

1. Το Εκπαιδευτικό Συμβούλιο απαρτίζεται από τον 

Υποδιοικητή της Σχολής, τον Προϊστάμενο του Τμήματος 
Σπουδών, έναν Διοικητή Τμήματος Δοκίμων Αστυφυλά¬ 
κων, έναν ανώτερο αξιωματικό της Διεύθυνσης Εκπαίδευ¬ 
σης του Υπουργείου Δημόσιας Τάξης, δύο ιδιώτες καθη¬ 
γητές και τον αρχηγό των Δοκίμων του Τμήματος Δοκίμων 
Αστυφυλάκων της έδρας της Σχολής, ως εκπρόσωπο αυ¬ 
τών. Ο Υποδιοικητής της Σχολής εκτελεί καθήκοντα προ¬ 
έδρου του Συμβουλίου. Γραμματέας, χωρίς ψήφο, ορίζε¬ 
ται κατώτερος αξιωματικός. 

2. Τα μέλη του Εκπαιδευτικού Συμβουλίου ορίζονται με 
διαταγή του Διευθυντή της Αστυνομικής Ακαδημίας, μετά 
από σύμφωνη γνώμη του Διοικητή της Σχολής, για ένα εκ¬ 
παιδευτικό έτος και αντικαθίστανται μόνο σε περίπτωση 
μετάθεσης, μακροχρονίου κωλύματος ή απαλλαγής από 
τα καθήκοντά τους. Με την ίδια διαταγή ορίζονται ισά¬ 
ριθμα αναπληρωματικά μέλη, ισόβαθμα ή με την ίδια ιδιό¬ 
τητα. Ως αναπληρωματικά μέλη δύναται να ορισθούν και 
αξιωματικοί από άλλη Σχολή της Αστυνομικής Ακαδη¬ 
μίας. 

Αρθρο 37 

Συνεδριάσεις - Αρμοδιότητες 
Εκπαιδευτικού Συμβουλίου 

1. Το Εκπαιδευτικό Συμβούλιο συγκαλείται με διαταγή 
του προέδρου, βρίσκεται σε απαρτία όταν είναι παρόντα 
πέντε τουλάχιστον από τα μέλη του και έχει τις εξής αρμο¬ 
διότητες: 

α. Υποβάλλει προτάσεις για την κατάρτιση και την τρο¬ 
ποποίηση ή βελτίωση του εκπαιδευτικού προγράμματος. 

β. Επισημαίνει τις αδυναμίες εφαρμογής του προγράμ¬ 
ματος εκπαίδευσης, την τυχόν ανεπάρκεια του διδακτικού 
προσωπικού, τις ατέλειες των εκπαιδευτικών βοηθημάτων 
ή την καταλληλότητα των βιβλίων ή άλλων εκπαιδευτικών 
μέσων και υλικών, τα οποία προτείνονται για εκπαιδευτικά 
βοηθήματα, ύστερα από εισήγηση ενός από τα μέλη του. 

γ. Γνωμοδοτεί για οποιοδήποτε ζήτημα που αφορά τη 
βελτίωση της εκπαίδευσης. 

2. Το εκπαιδευτικό Συμβούλιο μπορεί να ζητάει πληρο¬ 
φορίες για θέματα της αρμοδιότητάς του και να καλεί σε 
ακρόαση καθηγητές και δοκίμους και να συζητά και δέχε¬ 
ται προτάσεις τους σε θέματα εκπαίδευσης. 

3. Τα μέλη του Εκπαιδευτικού Συμβουλίου παρίστανται 
κατά τις γενικές συνελεύσεις του διδακτικού προσωπικού 
της Σχολής. 

4. Οι προτάσεις και γνωμοδοτήσεις του Συμβουλίου κα- 
ταχωρούνται σε πρακτικό, αντίγραφο του οποίου υποβάλ- - 
λεται ιεραρχικά στη Διεύθυνση Εκπαίδευσης. 

5. Το Εκπαιδευτικό Συμβούλιο έχει και πειθαρχική δι¬ 
καιοδοσία, σύμφωνα με όσα ορίζονται στο άρθρο 59 του 
παρόντος. Στις περιπτώσεις αυτές το Συμβούλιο συγκρο¬ 
τείται μόνο από τον Υποδιοικητή της Σχολής, τον Προϊστά¬ 
μενο του Τμήματος Σπουδών και το Διοικητή του οικείου 
Τμήματος Δοκίμων Αστυφυλάκων. 

ΚΕΦΑΛΑΙΟ Η' 

ΕΚΠΑΙΔΕΥΟΜΕΝΟ ΠΡΟΣΩΠΙΚΟ 
Αρθρο 38 

Εκπαιδευόμενο προσωπικό 

1. Το εκπαιδευόμενο προσωπικό της Σχολής Αστυφυ¬ 


λάκων αποτελούν οι δόκιμοι αστυφύλακες, οι οποίοι δια- 
κρίνονται σε πρωτοετείς, δευτεροετείς και τριτοετείς. 

2. Οι εισαγόμενοι για εκπαίδευση δόκιμοι αστυφύλακες 
παρουσιάζονται στα Τμήματα Δοκίμων Αστυφυλάκων την 
ημερομηνία που καθορίζεται με διαταγή του Αρχηγού της 
Ελληνικής Αστυνομίας, φέροντας μαζί τους και τα οριζό¬ 
μενα είδη. 

3. Οι δόκιμοι αστυφύλακες διαμένουν και σιτίζονται 
εντός της Σχολής. 

Αρθρο 39 

Κατανομή των δοκίμων στη Σχολή 

1. Η κατανομή των εισαγομένων στα Τμήματα της Σχο¬ 
λής ενεργείται σύμφωνα με τις διατάξεις της παραγράφου 
2 του άρθρου 2 του Ν. 2226/1994. 

2. Οι δόκιμοι αστυφύλακες κάθε τάξης κατανέμονται 
στα Εκπαιδευτικά Τμήματα, που συγκροτούνται σύμφωνα 
με το άρθρο 12 του παρόντος, και συγκροτούν διμοιρίες 
των τριών ομάδων με διαταγή του Διοικητή της Σχολής. 

ΚΕΦΑΛΑΙΟ θ' 

ΑΡΧΑΙΟΤΗΤΑ ΔΟΚΙΜΩΝ - ΒΑΘΜΟΦΟΡΟΙ 
Αρθρο 40 

Αρχαιότητα δοκίμων 

1. Η σειρά αρχαιότητας των πρωτοετών στη Σχολή κα¬ 
θορίζεται με βάση τη βαθμολογία και τη σειρά επιτυχίας 
κατά τις εισαγωγικές εξετάσεις. Σε περίπτωση ισοβαθ¬ 
μίας, μεταξύ προερχομένων από διαφορετικές δέσμες, 
ακολουθείται η σειρά των δεσμών, όπως αυτές αναγράφο¬ 
νται στο μηχανογραφικό δελτίο. 

2. Η σειρά αρχαιότητας των δευτεροετών και τριτοετών 
δοκίμων εξάγεται με βάση το μέσο όρο των ετήσιων επιδό¬ 
σεων κατά το προηγούμενο έτος. 

3. Η σειρά αποφοιτήσεως των δοκίμων, η οποία αποτε¬ 
λεί και τη μεταξύ τους σειρά αρχαιότητας στην επετηρίδα, 
καθορίζεται με βάση την τελική επίδοση, σύμφωνα με τις 
διατάξεις του άρθρου 48 του παρόντος. 

Αρθρο 41 

Ιεραρχία - Βαθμοφόροι δόκιμοι αστυφύλακες 

1. Οι βαθμοφόροι δόκιμοι αστυφύλακες, ορίζονται με 
διαταγή του Διοικητή της Σχολής κατά σειρά επιτυχίας και 
είναι οι ακόλουθοι: 

α. Ο Αρχηγός των δοκίμων του Τμήματος Δοκίμων 
Αστυφυλάκων. 

β. Οι Αρχηγοί των δοκίμων των Εκπαιδευτικών Τμημά¬ 
των. 

γ. Οι Ομαδάρχες. 

2. Ως Αρχηγός κάθε Εκπαιδευτικού Τμήματος ορίζεται 
ο αρχαιότερος δόκιμος αυτού. Ο αρχαιότερος Αρχηγός 
των Εκπαιδευτικών Τμημάτων της τελευταίας τάξης είναι 
και ο Αρχηγός των δοκίμων του Τμήματος Δοκίμων Αστυ¬ 
φυλάκων. Λοιποί βαθμοφόροι ορίζονται τόσοι, όσοι απαι¬ 
τούνται για τη στελέχωση των Ομάδων των Διμοιριών των 
Εκπαιδευτικών Τμημάτων, κατά σειρά επιτυχίας. 

3. Τα ειδικότερα καθήκοντα των βαθμοφόρων καθορί¬ 
ζονται με διαταγή του Διοικητή της Σχολής Αστυφυλά¬ 
κων. 

ΚΕΦΑΛΑΙΟ Γ 

ΓΕΝΙΚΑ ΠΕΡΙ ΕΚΠΑΙΔΕΥΣΗΣ 
Αρθρο 42 

Τομείς - Φύση Εκπαίδευσης 

1. Η εκπαίδευση των δοκίμων αστυφυλάκων καλύπτει 
τους εξής τομείς: 

α. Της επαγγελματικής εκπαίδευσης. 

β. Της νομικής επιστήμης. 

γ. Της κοινωνικής και ηθικής αγωγής. 

δ. Της γενικής εγκυκλοπαιδικής μόρφωσης και διαπαι¬ 
δαγώγησης. 

ε. Της φυσικής αγωγής, αθλητισμού και αυτοπροστα¬ 
σίας. 

στ. Του χειρισμού των όπλων και της χρήσης αυτών κατά 
την εκτέλεση της αποστολής τους. 

2. Η εκπαίδευση είναι θεωρητική και πρακτική. Κατά τη 
θεωρητική διδασκαλία αναλύονται με σαφήνεια, όλα τα 
θέματα της διδακτέας ύλης κάθε μαθήματος, με στόχο να 
γίνουν κατανοητά από τους σπουδαστές. Η παρουσίαση 
των διδασκομένων θεμάτων όπου επιβάλλεται και είναι 
δυνατόν γίνεται με τη χρήση οπτικοακουστικών μέσων. Η 
πρακτική διδασκαλία επιτυγχάνεται με φροντιστηριακές 
ασκήσεις, πρακτικές εφαρμογές και ομαδικές ή ατομικές 
εργασίες, καθώς και με τη συμμετοχή στις δραστηριότη¬ 
τες μαχίμων Υπηρεσιών, όπως καθορίζεται στο επόμενο 
άρθρο. 

3. Η θεωρητική και πρακτική διδασκαλία των δοκίμων 
αστυφυλάκων πραγματοποιείται σύμφωνα με πρόγραμμα 
που εκδίδει η Δ/νση Εκπαίδευσης του Υπουργείου Δημό¬ 
σιας Τάξης. 

Τ Αρθρο 43 

Διάρκεια Εκπαίδευσης 

1. Η φοίτηση των δοκίμων αστυφυλάκων στη Σχολή 
διαρκεί πέντε (5) εξάμηνα και χωρίζεται σε τρία (3) εκπαι¬ 
δευτικά έτη. 

2. Το πρώτο εκπαιδευτικό έτος αρχίζει την ημερομηνία 
παρουσιάσεως των δοκίμων στη Σχολή και λήγει την 31 η 
Ιουλίου. Το δεύτερο εκπαιδευτικό έτος αρχίζει την 1 η Σε¬ 
πτεμβρίου και λήγει την 31 η Ιουλίου και το τρίτο εκπαιδευ¬ 
τικό έτος αρχίζει την 1 η Σεπτεμβρίου και λήγει την 28η 
Φεβρουάριου. 

Τα δύο πρώτα εκπαιδευτικά έτη διαιρούνται σε δύο αυ¬ 
τοτελή εξάμηνα το καθένα. Το Α' εξάμηνο αυτών αρχίζει 
την ημερομηνία έναρξης του κάθε εκπαιδευτικού έτους 
και λήγει την 15η Φεβρουάριου. Το Β* εξάμηνο αρχίζει την 
16η Φεβρουάριου και λήγει την 31η Ιουλίου. 

Το τρίτο εκπαιδευτικό έτος περιλαμβάνει το Ε’ εξάμηνο 
εκπαίδευσης. 

3. Οι πρωτοετείς δόκιμοι με την παρουσίασή τους στη 
Σχολή υφίστανται την προβλεπόμενη βασική στρατιωτική 
εκπαίδευση και ακολούθως παρακολουθούν το τακτικό 
πρόγραμμα εκπαίδευσης των δύο εξαμήνων του εκπαι¬ 
δευτικού έτους. Κατά το μήνα Ιούλιο παρακολουθούν 
έκτακτο πρόγραμμα το οποίο περιλαμβάνει, κυρίως, εκ¬ 
παιδευτικές βολές, πρακτικές εφαρμογές, πρακτική εκ¬ 
παίδευση σε αστυνομικές υπηρεσίες, ασκήσεις, διαλέ¬ 
ξεις, εκπαιδευτικές επισκέψεις και εκδρομές. Παρόμοιο 
έκτακτο πρόγραμμα παρακολουθούν και οι δευτεροετείς 
δόκιμοι κατά το πρώτο δεκαπενθήμερο του Σεπτεμβρίου 


και κατά το μήνα Ιούλιο, κατά δε το υπόλοιπο χρονικό διά¬ 
στημα του εκπαιδευτικού έτους παρακολουθούν το τα¬ 
κτικό πρόγραμμα εκπαίδευσης. 

Οι τριτοετείς δόκιμοι κατά τη διάρκεια του Ε' εξαμήνου 
υφίστανται πρακτική εκπαίδευση σε αντικείμενα αστυνο¬ 
μικού ενδιαφέροντος (ως Ασφάλεια, Τάξη, Τροχαία) σε 
μάχιμες Υπηρεσίες του Σώματος, επιπέδου κυρίως Αστυ¬ 
νομικού Τμήματος, υποβάλλονται σε γραπτές πτυχιακές 
εξετάσεις και αποφοιτούν από τη Σχολή. Κατά τη διάρκεια 
της εν λόγω πρακτικής εκπαίδευσης οι δόκιμοι αστυφύλα¬ 
κες, όταν συνοδεύονται από Αστυφύλακα ή άλλο βαθμο¬ 
φόρο, δύνανται να ασκούν αστυνομικά καθήκοντα με εξαί¬ 
ρεση αυτά του ανακριτικού υπαλλήλου. 

Αρθρο 44 
Διακοπή φοίτησης 

1. Η διακοπή της φοίτησης των δοκίμων αστυφυλάκων 
επέρχεται για τις κατωτέρω αιτίες: 

α. Λόγω παραίτησης από την εκπαίδευση. Η αίτηση πα¬ 
ραίτησης υποβάλλεται ιεραρχικά στον αρμόδιο Υπαρχηγό 
της Ελληνικής Αστυνομίας, ο οποίος εκδίδει απόφαση για 
τη διαγραφή του δοκίμου από τη Σχολή. 

Ως παραίτηση θεωρείται και η μη παρουσίαση στη 
Σχολή, όσων επέτυχαν στις εισιτήριες εξετάσεις, μέσα 
στην οριζόμενη προθεσμία, εκτός αν η καθυστέρηση 
οφείλεται σε ανώτερη βία, γεγονός το οποίο είναι υποχρε¬ 
ωμένος να αποδείξει ο ενδιαφερόμενος. Ως ανώτερη βία, 
για την περίπτωση αυτή, θεωρείται ιδίως η βαριά ασθένεια 
ή η έλλειψη συγκοινωνίας, εφόσον η απουσία του για τους 
λόγους αυτούς δεν υπερβαίνει τις 15 ημέρες. 

Οι παραιτούμενοι επανέρχονται στην προ της εισόδου 
τους στη Σχολή κατάσταση. 

β. Λόγω σωματικής ανικανότητας. 

2. Σε περίπτωση κατάστασης πολέμου ή γενικής επι¬ 
στράτευσης δύναται με απόφαση του Υπουργού Δημόσιας 
Τάξης να διακόπτεται ή να συντέμνεται η εκπαίδευση, 
είτε για το σύνολο των εκπαιδευομένων, είτε για όσους 
φοιτούν σε ορισμένο ή ορισμένα έτη. Κατά τον ίδιο τρόπο 
δύναται να αποφασισθεί και η επανάληψη της εκπαίδευ¬ 
σης, στο εξάμηνο που είχε διακοπεί, ενώ διαρκεί η κατά¬ 
σταση που επέβαλε τη διακοπή ή και μετά τη λήξη αυτής. 

Με τη διακοπή της εκπαίδευσης οι δόκιμοι εντάσσονται 
στο Σώμα της Ελληνικής Αστυνομίας ως ακολούθως: 

α. Όσοι φοιτούν στο Γ* ή επόμενα εξάμηνα οριστικά ως 
Αστυφύλακες. 

β. Όσοι φοιτούν στο Β' εξάμηνο προσωρινά ως Αστυφύ¬ 
λακες, χωρίς να εκτελούν ανακριτικά καθήκοντα. Αν η δια¬ 
κοπή πραγματοποιηθεί πριν την περάτωση του Α’ εξαμή¬ 
νου χορηγείται με την ίδια απόφαση ειδική άδεια απουσίας 
μέχρι την επανάληψη της εκπαίδευσης. Το χρονικό διά¬ 
στημα της εν λόγω απουσίας λογίζεται ως εκτός υπηρε¬ 
σίας χρόνος για όλες τις συνέπειες. 

ΚΕΦΑΛΑΙΟ ΙΑ’ 

ΠΕΡΙΕΧΟΜΕΝΟ ΕΚΠΑΙΔΕΥΣΗΣ - ΕΞΕΤΑΣΕΙΣ - 
ΑΠΟΤΕΛΕΣΜΑΤΑ 

Αρθρο 45 

Μαθήματα 

Στους δοκίμους αστυφύλακες διδάσκονται τα παρα¬ 
κάτω μαθήματα: 

Ιο ΕΤΟΣ 

Α’ Μαθήματα με βαθμό: 

1. Ποινικό Δίκαιο. 

2. Ποινική Δικονομία. 

3. Συνταγματικό Δίκαιο-Ανθρώπινα Δικαιώματα. 

4. Στοιχεία Αστικού Δικαίου. 

5. Εγκληματολογία. 

6. Πρακτική Εφαρμογή Ποινικών Υποθέσεων. 

7. Οργανικοί Νόμοι - Κανονισμοί Ελληνικής Αστυνο¬ 
μίας. 

8. Αστυνομία Δημόσιας Ασφάλειας (Γενικό - Ειδικό Μέ¬ 
ρος). 

9. θέματα Τροχαίας, 

10. θέματα Αγορανομίας- Δημόσιας Υγιεινής. 

11. Ελληνική Φιλολογία. 

12. Ξένη Γλώσσα. 

13. Αυτοάμυνα- Αυτοπροστασία. 

14. Οπλοτεχνική - Σκοποβολή. 

Β’ Μαθήματα χωρίς βαθμό: 

1. Στοιχεία Δημόσιας Οικονομίας. 

2. Στοιχεία Κοινωνιολογίας. 

3. Στοιχεία τοπογραφίας - Σχεδιαγραφίας. 

4. Κοινωνικά - Πολιτιστικά Ζητήματα. 

5. Υγιεινή - Α* Βοήθειες. 

6. Κοινωνική και Επαγγελματική Αγωγή. 

7. Ιστορία της Αστυνομίας στην Ελλάδα. 

8. Στοιχεία Στρατιωτικής Ποινικής Νομοθεσίας. 

9. Κοινωνική - Δικαστική Ψυχολογία, 

10. Ασκήσεις Πυκνής τάξεως. 

11. Σωματική Αγωγή - Αθλητισμός. 

12. Χορός. 

2ο ΕΤΟΣ 

Α' Μαθήματα με βαθμό: 

1. Ποινικό Δίκαιο. 

2. Ποινική Δικονομία. 

3. Πρακτική Εφαρμογή Ποινικών Υποθέσεων. 

4. Στοιχεία Διοικητικού Δικαίου. 

5. Αστυνομική πρακτική- Σύνταξη υπηρεσιακών εγγρά¬ 
φων. 

6. Ανακριτική. 

7. Επιστημονική Αστυνομία. 

8. Ναρκωτικά. 

9. Ειδικοί Ποινικοί Νόμοι-Τουρισμός. 

10. Στοιχεία Ιατροδικαστικής. 

11. Ξένη Γλώσσα. 

12. Αυτοάμυνα- Αυτοπροστασία. 

13. Εκρηκτικοί Μηχανισμοί. 

14. Οπλοτεχνική - Σκοποβολή. 

Β' Μαθήματα χωρίς βαθμό: 

1. Στοιχεία Δημόσιου Διεθνούς και Κοινοτικού Δικαίου. 

2. Στοιχεία Εργατικού Δικαίου. 

3. Στοιχεία Σωφρονιστικής, 

4. θέματα Κρατικής Ασφάλειας - Πληροφορίες. 

5. Πολιτική Άμυνα. 

6. Δημόσιες Σχέσεις. 

7. Συναθροίσεις - Συγκεντρώσεις - Αστυνομικές Επι¬ 
χειρήσεις. 

8. Πληροφορική. 

9. Τεχνολογία Αστυνομικών Εφαρμογών. 

10. Μηχανολογία- Οδήγηση Οχημάτων. 

11. Ασκήσεις Πυκνής τάξεως. 

12. Σωματική Αγωγή - Αθλητισμός. 


Στους δοκίμους δύναται να αναπτύσσονται, υπό μορφή 
διαλέξεων, θέματα γενικού ενδιαφέροντος, που σχετίζο¬ 
νται με την αποστολή τους και διευρύνουν την εγκυκλο¬ 
παιδική τους μόρφωση, όπως θέματα εθνικού, θρησκευτι¬ 
κού, επιστημονικού, καλλιτεχνικού και πολιτιστικού περιε¬ 
χομένου. 

Με το γενικό πρόγραμμα εκπαίδευσης, το οποίο καταρ¬ 
τίζεται από τη Διεύθυνση Εκπαίδευσης του Υπουργείου 
Δημόσιας Τάξης, καθορίζονται η διδακτέα ύλη κάθε μαθή¬ 
ματος και ο χρόνος διδασκαλίας για κάθε εξάμηνο. Τα 
ωρολόγια προγράμματα καταρτίζονται από τα οικεία Τμή¬ 
ματα Δοκίμων Αστυφυλάκων και εγκρίνονται από το Διοι¬ 
κητή της Σχολής Αστυφυλάκων. 

Άρθρο 46 

Εξετάσεις - Διάκριση - Διαδικασία 

1. Οι δόκιμοι υποβάλλονται στα βαθμολογούμενα μαθή¬ 
ματα, στις ακόλουθες εξετάσεις: 

α. Έκτακτες (προφορικές ή γραπτές, ατομική ή ομαδική 
εργασία). 

β. Τακτικές γραπτές για κάθε εξάμηνο, 
γ. Πτυχιακές στη διδαχθείσα ύλη όλων των εξαμήνων 
στα εξής μαθήματα: 

(1) Ποινικό Δίκαιο. 

(2) Ποινική Δικονομία. 

(3) Οργανικοί Νόμοι- Κανονισμοί Ελληνικής Αστυνο¬ 
μίας. 

(4) Αστυνομία Δημόσιας Ασφάλειας (Γενικό - Ειδικό 
Μέρος). 

(5) Δημόσιο Δίκαιο (Συνταγματικό - Διοικητικό). 

2. Οι έκτακτες εξετάσεις ενεργούνται μία τουλάχιστον 
φορά σε κάθε εξάμηνο, πλην του Ε' εξαμήνου,σε ώρα δι¬ 
δασκαλίας του μαθήματος και στη διδαχθείσα κατά την 
αμέσως προηγούμενη διδασκαλία του μαθήματος ύλη, 
που περιλαμβάνεται στα βοηθήματα που χορηγήθησαν 
στους δοκίμους. Δύναται ο καθηγητής να περιλάβει ύλη 
περισσοτέρων διδασκαλιών. Στην περίπτωση όμως αυτή 
ορίζει συγκεκριμένο χρόνο εξέτασης και ενημερώνει τη 
Σχολή και τους δοκίμους για το χρόνο εξέτασης και την 
εξεταστέα ύλη. 

Το χρόνο και τη μορφή της εξέτασης (έκτακτη γραπτή ή 
προφορική εξέταση ή ανάθεση ατομικής ή ομαδικής εργα¬ 
σίας) καθώς και τον τρόπο βαθμολογίας καθορίζει ο καθη¬ 
γητής. 

Στην περίπτωση έκτακτης γραπτής εξέτασης ο καθηγη¬ 
τής ενημερώνει τη Σχολή, πριν την είσοδό του στην αί¬ 
θουσα διδασκαλίας, για να διατεθούν οι απαιτούμενες 
κόλλες διαγωνισμού και επιτηρητές των δοκίμων. 

Η προφορική βαθμολογία παραδίδεται στη Σχολή και 
ανακοινώνεται στους δοκίμους τουλάχιστον 10 εργάσιμες 
ημέρες πριν την έναρξη των τακτικών γραπτών εξετά¬ 
σεων. 

3. Δόκιμος που κωλύεται κατά το χρόνο διεξαγωγής 
έκτακτων εξετάσεων (γραπτών ή προφορικών) του μαθή¬ 
ματος, εξετάζεται ανάλογα, προφορικά ή γραπτά σε διδα- 
χθείσα ύλη και χρόνο που καθορίζονται από τον καθηγητή 
μέχρι την ημερομηνία διεξαγωγής της τακτικής εξέτασης 
του μαθήματος, στο οποίο δεν βαθμολογήθηκε. 

4. Οι τακτικές γραπτές εξετάσεις διενεργούνται στο τέ¬ 
λος κάθε εξαμήνου, ενώ οι πτυχιακές εξετάσεις διενερ- 
γούνται μετά το πέρας και της πρακτικής εκπαίδευσης.Ο 
ακριβής χρόνος διενέργειας των εξετάσεων προσδιόριζε- 

ται με το γενικό αναλυτικό πρόγραμμα. Κατά τη διάρκεια 
των εξετάσεων διακόπτεται η διδασκαλία των μαθημάτων 
και ο χρόνος διατίθεται για μελέτη. 

Στις εξετάσεις του κάθε εξαμήνου περιλαμβάνεται η 
ύλη που διδάχθηκε κατά τη διάρκεια αυτού. Ο αριθμός των 
ημερών των εξετάσεων δεν δύναται να υπερβαίνει τον 
αριθμό των εξεταζομένων μαθημάτων. 

5. Τα θέματα διαγωνισμού των τακτικών γραπτών και 
πτυχιακών εξετάσεων, που διενεργούνται ταυτόχρονα σε 
όλα τα Τμήματα Δοκίμων Αστυφυλάκων, καταρτίζει τριμε¬ 
λής Επιτροπή Εξετάσεων, που ορίζεται με διαταγή του 
Διοικητή της Σχολής και αποτελείται από ένα καθηγητή 
του οικείου μαθήματος, τον Προϊστάμενο του Τμήματος 
Σπουδών και τον Υποδιοικητή της Σχολής Αστυφυλάκων. 
Η Επιτροπή Εξετάσεων καταρτίζει δέκα θέματα από τη δι- 
δαχθείσα, κατά περίπτωση, ύλη. 

Κληρώνεται ένα από το σύνολο των θεμάτων, στο οποίο 
διαγωνίζονται οι δόκιμοι και η βαθμολόγηση γίνεται μόνο 
από τον καθηγητή που το δίδαξε. Κάθε θέμα διαγωνισμού 
κλείνεται μέσα σε φάκελο του ιδίου χρώματος, σχήματος 
και μεγέθους, χωρίς οποιαδήποτε εξωτερική ένδειξη και 
από το σύνολο αυτών, σε μια αίθουσα διαγωνισμού, γίνεται 
από ένα των διαγωνιζομένων κλήρωση ενός θέματος στο 
οποίο διαγωνίζονται οι δόκιμοι. Το θέμα δύναται να περιέ¬ 
χει περισσότερες από μία ερωτήσεις θεωρητικού ή πρα¬ 
κτικού και θεωρητικού ζητήματος (ερωτήματος). Κατ’ 
εξαίρεση στα θέματα του ποινικού κώδικα και της ποινικής 
δικονομίας και πρακτικής εφαρμογής Ποινικών Υποθέ¬ 
σεων, περιέχονται υποχρεωτικά θεωρητικό και πρακτικό 
ζήτημα (ερώτημα). Οι δόκιμοι απαντούν σε όλα τα ερωτή¬ 
ματα του θέματος. Ειδικά για το μάθημα των ξένων γλωσ¬ 
σών τα θέματα περιλαμβάνουν γραμματικές παρατηρή¬ 
σεις, έκθεση, ερωτήσεις επιλογής σωστών απαντήσεων 
και τέστ κατανόησης της γλώσσας. Η υπαγόρευση του θέ¬ 
ματος γίνεται από ένα καθηγητή της ξένης γλώσσας. Για 
την όλη διαδικασία συντάσσεται σχετικό πρακτικό. 

6. Η χρονική διάρκεια του διαγωνισμού στις τακτικές 
γραπτές και πτυχιακές εξετάσεις είναι δίωρη και αρχίζει 
από την ώρα λήξης της υπαγόρευσης του θέματος. Το 
θέμα υπαγορεύεται στους δοκίμους από τον καθηγητή ή 
από αξιωματικό της Σχολής. 

Με τη συμπλήρωση του χρόνου διαγωνισμού τα γραπτά 
παραλαμβάνονται από τον επιτηρητή σε όποια κατάσταση 
βρίσκονται. Οι κόλλες των διαγωνισμών φέρουν την σφρα¬ 
γίδα του οικείου Τμήματος της Σχολής Αστυφυλάκων και 
μονογραφή του διοικητή αυτού, κατά τις τακτικές δε γρα¬ 
πτές και πτυχιακές εξετάσεις και αδιαφανές επικάλυμμα 
για την κάλυψη των στοιχείων ταυτότητας των διαγωνιζο- 
μένων. 

7. Τα γραπτά παραλαμβάνονται από τον καθηγητή με 
απόδειξη, βαθμολογούνται στην πρώτη σελίδα ολογρά¬ 
φως και αριθμητικώς και υπογράφονται. Η βαθμολογία γί¬ 
νεται σε ακέραιους αριθμούς από μηδέν μέχρι είκοσι 
(0-20) που ορίζεται ως κλίμακα βαθμολογίας. Βάση επι¬ 
τυχίας θεωρείται ο βαθμός δέκα (10). 

8. Η βαθμολογία των μαθημάτων κάθε εξαμήνου είναι 
αυτοτελής. 

9. Ύλη μαθήματος, που για διαφόρους λόγους δεν διδά¬ 
χθηκε κατά το ένα εξάμηνο, δύναται να διδαχθεί κατά το 
επόμενο. 

10. Η συμμετοχή των δοκίμων στις έκτακτες ή τακτικές 
και πτυχιακές εξετάσεις είναι υποχρεωτική. Η άρνηση 


συμμετοχής στην εξέταση έστω και ενός μαθήματος έχει 
ως συνέπεια το μηδενισμό του δοκίμου στο μάθημα αυτό 
και αποτελεί σοβαρό πειθαρχικό παράπτωμα και λόγο 
αποβολής από τη Σχολή. 

11. Δόκιμος που καταλαμβάνεται να συνεννοείται με 
άλλο διαγωνιζόμενο, να συμβουλεύεται κείμενα ή σημειώ¬ 
σεις σχετικές με το εξεταζόμενο μάθημα ή να μετέρχεται 
οποιοδήποτε άλλο τρόπο, προκειμένου να αντιγράψει, 
αποβάλλεται από την αίθουσα διαγωνισμού από τον αξιω¬ 
ματικό επιτηρητή και το γραπτό του μηδενίζεται από τον 
καθηγητή. Στις περιπτώσεις αυτές συντάσσεται σχετική 
πράξη επάνω στο γραπτό, η οποία υπογράφεται από τον 
αξιωματικό που διαπίστωσε το γεγονός. Ο καθηγητής 
μπορεί επίσης να μειώνει σημαντικά τη βαθμολογία του 
γραπτού ή και να μηδενίζει αυτό, αν φέρει χαρακτηριστικά 
σημεία, με τα οποία υποδηλώνεται η ταυτότητα του δοκί¬ 
μου. Η εφαρμογή της διάταξης αυτής υπόκειται στην 
κρίση του καθηγητή, ύστερα από εκτίμηση των πραγματι¬ 
κών περιστατικών. Τις ίδιες συνέπειες έχει και ο διαγωνι- 
ζόμενος που παρέχει στοιχεία σε άλλον για αντιγραφή. 

12. Τα σχετικά με την επιτήρηση των δοκίμων θέματα ή 
τυχόν άλλες λεπτομέρειες σχετικές με τις εξετάσεις ρυθ¬ 
μίζονται με διαταγή του διοικητή της Σχολής. 

13. Κατά το Γ έτος διενεργούνται μόνο οι πτυχιακές 
εξετάσεις. 

14. Κατά τις γραπτές γενικά εξετάσεις, η χρήση κωδί¬ 
κων νομικών κειμένων επιτρέπεται μόνο ύστερα από 
έγκριση της Επιτροπής Εξετάσεων ή του οικείου καθηγη¬ 
τή, κατά περίπτωση. 

15. Η βαθμολογία της επαγγελματικής ικανότητας του 
Ε’ Εξαμήνου, η οποία λογίζεται ως αυτοτελές μάθημα, 
προστίθεται στη βαθμολογία των μαθημάτων των πτυχια¬ 
κών εξετάσεων. 

Αρθρο 47 

Κωλύματα καθηγητών και δοκίμων κατά τις εξετάσεις 

1. Εάν ο καθηγητής αδυνατεί να προσέλθει για τη διε¬ 
νέργεια της εξέτασης του μαθήματος που διδάσκει, ανα¬ 
πληρώνεται από άλλο καθηγητή με διαταγή του Διοικητή 
της Σχολής ή του Τμήματος Δοκίμων Αστυφυλάκων και 
εφόσον το κώλυμα προβλέπεται να διαρκέσει πέραν του 
χρόνου διενέργειας των διαγωνισμών. Σε αντίθετη περί¬ 
πτωση αναβάλλεται η εξέταση του μαθήματος για άλλη 
ημέρα μέσα στο χρόνο των διαγωνισμών. 

2. Δόκιμοι που αδυνατούν, λόγω νομίμου κωλύματος, να 
λάβουν μέρος στις εξετάσεις σε ένα ή περισσότερα μαθή¬ 
ματα εξετάζονται ως εξής: 

α. Οι κωλυόμενοι στις προφορικές ή έκτακτες ασκή¬ 
σεις, σύμφωνα με τα οριζόμενα στην παράγραφο 3 του 
προηγούμενου άρθρου. 

β. Οι κωλυόμενοι στις τακτικές εξετάσεις του πρώτου 
εξαμήνου κάθε έτους, μετά την άρση του κωλύματος, σε 
εύλογο χρόνο οριζόμενο από το Διοικητή της Σχολής ή του 
Τμήματος Δοκίμων Αστυφυλάκων μετά το πέρας των δια¬ 
γωνισμών ή και κατά το διάστημα διεξαγωγής αυτών. 

γ. Οι κωλυόμενοι κατά τις τακτικές εξετάσεις του δευ¬ 
τέρου εξαμήνου των Α’ και Β' ετών μέχρι και σε πέντε μα¬ 
θήματα εξετάζονται μετά το πέρας των εξετάσεων αν 
αυτό είναι δυνατό. Σε αντίθετη περίπτωση ή αν κωλύονται 
σε περισσότερα από πέντε μαθήματα εξετάζονται το 
πρώτο Ιδνθήμερο του μηνός Σεπτεμβρίου ή αν συνεχίζε¬ 
ται το κώλυμα, μετά την άρση αυτού και με το πρόγραμμα 

που καταρτίζεται από τη Σχολή. 

δ. Οι κωλυόμενοι κατά τις πτυχιακές εξετάσεις σε ένα ή 
περισσότερα μαθήματα εξετάζονται μετά την άρση του 
κωλύματος, σύμφωνα με το πρόγραμμα που καταρτίζεται 
από τη Σχολή. 

Αρθρο 48 

Προσδιορισμός επίδοσης δοκίμων 

1. Ο βαθμός επίδοσης των δοκίμων στις τακτικές γρα¬ 
πτές εξετάσεις του πρώτου και δεύτερου εξαμήνου κάθε 
έτους, ο βαθμός της ετήσιας επίδοσης και η τελική επί¬ 
δοση (σειρά εξόδου από τη Σχολή) προσδιορίζονται ως 
εξής: 

α. Βαθμός επίδοσης πρώτου εξαμήνου. 

Προστίθενται οι βαθμοί όλων των μαθημάτων, όπως δια¬ 
μορφώθηκαν από το μέσο όρο βαθμολογίας των εκτάκτων 
εξετάσεων και της βαθμολογίας της τακτικής γραπτής 
εξέτασης κάθε μαθήματος και το άθροισμα διαιρείται με 
τον αριθμό των μαθημάτων. Το πηλίκον, το οποίο προσ¬ 
διορίζεται μέχρι χιλιοστού μονάδας, αποτελεί το μέσο όρο 
της επίδοσης του πρώτου εξαμήνου κάθε δοκίμου. 

β. Βαθμός επίδοσης δευτέρου εξαμήνου. 

Προσδιορίζεται σύμφωνα με τη διαδικασία του προη¬ 
γουμένου εδαφίου, με τη διαφοροποίηση ότι στη βαθμο¬ 
λογία αυτή προστίθεται και ο βαθμός της επαγγελματικής 
ικανότητας. Το άθροισμα που προκύπτει διαιρείται με τον 
αριθμό των μαθημάτων, που προσαυξάνεται κατά ένα, 
λόγω της προσθήκης του βαθμού της επαγγελματικής ικα¬ 
νότητας και το πηλίκον το οποίο προσδιορίζεται μέχρι χι¬ 
λιοστού μονάδας, αποτελεί το βαθμό επίδοσης κάθε δοκί¬ 
μου για το δεύτερο εξάμηνο. 

γ. Βαθμός ετήσιας επίδοσης. 

Ο βαθμός ετήσιας επίδοσης προκύπτει από τη διαίρεση 
του αθροίσματος του βαθμού της επίδοσης πρώτου και 
δευτέρου εξαμήνου με τον αριθμό δύο και προσδιορίζεται 
μέχρι χιλιοστού μονάδας. Ειδικότερα ο βαθμός επίδοσης 
των δοκίμων του Γ έτους προκύπτει από τη διαίρεση του 
αθροίσματος των βαθμολογιών των μαθημάτων των πτυ¬ 
χιακών εξετάσεων και της επαγγελματικής ικανότητας με 
τον αριθμό των μαθημάτων που προσαυξάνεται κατά ένα, 
λόγω της προσθήκης της επαγ\ ελματικής ικανότητας. 

δ. Τελική επίδοση. 

Ο τελικός βαθμός επίδοσης κάθε δοκίμου κατά τη διάρ¬ 
κεια της εκπαίδευσής του στη Σχολή, με τον οποίο καθο¬ 
ρίζεται και η σειρά εξόδου του απ’ αυτή, προκύπτει από τη 
διαίρεση του αθροίσματος των βαθμών των ετησίων επι¬ 
δόσεων με τον αριθμό τρία. Ο τελικός χαρακτηρισμός επί¬ 
δοσης κλιμακώνεται ως εξής: άριστα 18,001-20, πολύ 
καλά 15,001-18, καλά 12,001-15, μέτρια 10-12 και 
απαράδεκτα 0-0,999. 

2. Αν προκύψει ισοβαθμία μέχρι χιλιοστού μονάδας σε 
δύο ή περισσότερους δοκίμους, αρχαιότερος θεωρείται 
εκείνος που έχει μεγαλύτερο μέσο όρο ετήσιας βαθμολο¬ 
γίας στο πρώτο, δεύτερο κ.λ.π, μάθημα του εκπαιδευτι¬ 
κού έτους στο οποίο φοιτά κατά τη σειρά αναγραφής τους 
στο άρθρο 45 του παρόντος, σε περίπτωση δε ισοβαθμίας 
σε όλα τα μαθήματα ο αρχαιότερος αναδεικνύεται με κλή¬ 
ρωση, για την οποία συντάσσεται σχετικό πρακτικό. 

Αν προκύψει ισοβαθμία κατά την εξαγωγή της τελικής 
επίδοσης, αρχαιότερος θεωρείται ο δόκιμος που έχει με¬ 
γαλύτερο βαθμό ετήσιας επίδοσης κατά σειρά στο Β’, Α’ 
έτος σπουδών και σε περίπτωση νέας ισοβαθμίας, ο δόκι¬ 


μος που έχει μεγαλύτερο μέσο όρο ετήσιας βαθμολογίας 
στα μαθήματα του Β’ έτους σπουδών κατά τη σειρά που 
αναγράφονται στο άρθρο 45 του παρόντος. 

Αν υπάρξει και νέα ισοβαθμία, ο αρχαιότερος αναδει- 
κνύεται με κλήρωση, για την οποία συντάσσεται σχετικό 
πρακτικό. 

Αρθρο 49 

Βαθμολογία επαγγελματικής ικανότητας 

1. Στο τέλος των Α’, Β’ και Γ’ εκπαιδευτικών ετών κάθε 
δόκιμος βαθμολογείται για την επαγγελματική του ικανό¬ 
τητα με βαθμό από μηδέν μέχρι είκοσι (0-20). Τη βαθμο¬ 
λογία της επαγγελματικής ικανότητας κάθε δοκίμου απο¬ 
τελεί ο μέσος όρος των επιμέρους βαθμών των δύο βαθ¬ 
μολογητών, μέχρι χιλιοστού μονάδας, με την επιφύλαξη 
των διατάξεων της παραγράφου 6 του παρόντος άρθρου. 

2. Για τη βαθμολόγηση της επαγγελματικής ικανότητας 
αξιολογούνται ξεχωριστά τα ακόλουθα: 

α. Τα αστυνομικά προσόντα. 

β. Η διαγωγή. 

3.0 μέσος όρος των δύο ως άνω βαθμολογιών αποτελεί 
τη βαθμολογία της επαγγελματικής ικανότητας. 

4. Γ ια την αξιολόγηση των αστυνομικών προσόντων λαμ- 
βάνονται υπόψη τα εξής: 

α. Τα ψυχικά - διοικητικά προσόντα, ιδίως θάρρος, απο¬ 
φασιστικότητα, πρωτοβουλία, αυτοκυριαρχία, κύρος, 
ενεργητικότητα. 

β. Τα διανοητικά προσόντα, ιδίως επίδοση κατά την εκ¬ 
παίδευση, νοημοσύνη, κρίση, επαγγελματική και εγκυ¬ 
κλοπαιδική μόρφωση. 

γ. Τα σωματικά προσόντα, ιδίως υγεία, αντοχή, εμφά¬ 
νιση, παράσταση. 

5. Γ ια την αξιολόγηση της διαγωγής λαμβάνεται υπόψη 
η πειθαρχικότητα, ευσυνειδησία και η ακεραιότητα του 
χαρακτήρα. Ειδικότερα ο βαθμός είκοσι (20) της διαγωγής 
μειώνεται σε περίπτωση επιβολής ποινής ως ακολούθως: 

α. Κατά τα 4/20 της μονάδας για κάθε ποινή παρατήρη¬ 
σης. 

β. Κατά τα 6/20 της μονάδας για κάθε ποινή επίπληξης 
ή στέρησης εξόδου. 

γ. Κατά τα 10/20 της μονάδας για κάθε ποινή προστί¬ 
μου μέχρι το 1/10 του μηνιαίου βασικού μισθού (ΜΒΜ). 

δ. Κατά τα 14/20 της μονάδας για κάθε ποινή προστί¬ 
μου μεγαλύτερη από το 1 /ΙΟ του ΜΒΜ και μέχρι τα 2/10 
ΜΒΜ. 

ε. Κατά τα 18/20 της μονάδας για κάθε ποινή προστί¬ 
μου μεγαλύτερη από τα 2/10 του ΜΒΜ και μέχρι τα 3/10 
του ΜΒΜ. 

στ. Κατά μία μονάδα για κάθε ποινή προστίμου μεγαλύ¬ 
τερη από τα 3/10 του ΜΒΜ και μέχρι τα 5/10 του ΜΒΜ. 

ζ. Κατά δύο μονάδες για κάθε ποινή προστίμου μεγαλύ¬ 
τερη από τα 5/10 του ΜΒΜ και μέχρι τα 7/10 του ΜΒΜ. 

η. Κατά τρεις μονάδες για κάθε ποινή προστίμου μεγα¬ 
λύτερη από τα 7/10 του ΜΒΜ. 

6. Τη βαθμολογία της επαγγελματικής ικανότητας των 
τριτοετών δοκίμων αστυφυλάκων κατά το Ε’ Εξάμηνο 
αποτελεί αφενός ο μέσος όρος των επιμέρους βαθμολο¬ 
γιών των Διοικητών των Υπηρεσιών, στις οποίες υπέστη¬ 
σαν την πρακτική εκπαίδευση για χρονικό διάστημα του¬ 
λάχιστον δύο (2) εβδομάδων και αφετέρου η βαθμολογία 
του οικείου Διοικητή του Εκπαιδευτικού Τμήματος, ως 
πρώτοι και τελευταίος βαθμολογητές αντίστοιχα. 

7. Οι λεπτομέρειες σχετικά με τα χρησιμοποιούμενα 
έντυπα, τον τρόπο σύνταξης και τη συγκέντρωση των 
στοιχείων για την αξιολόγηση αυτών, καθορίζονται με δια¬ 
ταγή του Διοικητή της Σχολής Αστυφυλάκων. 

8. Οι βαθμολογούντες οποιοδήποτε από τα αναφερό- 
μενα στην παράγραφο 4 του παρόντος, προσόντα με 
βαθμό μικρότερο του δέκα (10) υποχρεούνται να δικαιο¬ 
λογούν με πληρότητα τη βαθμολογία τους αυτή. 

Άρθρο 50 

Αποτελέσματα εκπαίδευσης 

1. Επιτυχών θεωρείται: 

α. Δόκιμος που συγκεντρώνει τη βάση βαθμολογίας 
δέκα σε κάθε ένα από τα εξεταζόμενα μαθήματα. 

β. Δόκιμος που δε συγκεντρώνει μεν τη βάση βαθμολο¬ 
γίας δέκα σε ένα μάθημα κάθε εξάμηνο, συγκεντρώνει 
όμως βαθμολογία ίση με το άθροισμα των βάσεων του συ¬ 
νόλου των μαθημάτων. 

γ. Δόκιμος που δεν συγκεντρώνει μεν τη βάση βαθμολο¬ 
γίας δέκα σε κάθε μάθημα κατά τις πτυχιακές εξετάσεις, 
συγκεντρώνει όμως τελικό βαθμό επίδοσης ίσο με τη 
βάση δέκα. 

2. Αποτυχών θεωρείται: 

α. Δόκιμος που δε συγκεντρώνει τη βάση βαθμολογίας 
δέκα σε τρία μαθήματα κάθε εξάμηνο. 

β. Δόκιμος που δε συγκεντρώνει τη βάση βαθμολογίας 
δέκα σ’ ένα μάθημα και βαθμολογία ίση με το άθροισμα 
των βάσεων του συνόλου των μαθημάτων κάθε εξάμηνο. 

γ. Δόκιμος που δεν συγκεντρώνει τη βάση δέκα ως μέσο 
όρο στο σύνολο των μαθημάτων των πτυχιακών εξετά¬ 
σεων ή ως τελικό βαθμό επίδοσης. 

3. Επανεξεταστέος θεωρείται ο δόκιμος που δε συγκε¬ 
ντρώνει τη βάση βαθμολογίας δέκα σε δύο μαθήματα 
κάθε εξάμηνο, συγκεντρώνει όμως βαθμολογία ίση με το 
άθροισμα των βάσεων του συνόλου των μαθημάτων. 

4. Η επανεξέταση γίνεται ως εξής: 

α. Των δοκίμων όλων των τάξεων για το πρώτο εξάμηνο 
κάθε έτους, μέσα σ' ένα μήνα από τη λήξη του εξαμήνου. 

β. Των δοκίμων Α’ και Β’ τάξεων για το δεύτερο εξά¬ 
μηνο, το πρώτο δεκαήμερο του Σεπτεμβρίου. 

5. Δόκιμος που κατά την επανεξέταση δεν συγκεντρώ¬ 
νει τη βάση βαθμολογίας δέκα σε κάθε ένα από τα επανε¬ 
ξεταζόμενα μαθήματα κατά μέσο όρο, με τον υπάρχοντα 
ήδη βαθμό του εξαμήνου, θεωρείται αποτυχών και απορ¬ 
ρίπτεται. Αν, όμως, συγκεντρώνει βάση βαθμολογίας 
δέκα, σε ένα από τα δύο αυτά μαθήματα και βαθμολογία 
ίση με το άθροισμα των βάσεων του συνόλου των μαθημά¬ 
των, θεωρείται επιτυχών. 

6. Δόκιμος που απορρίπτεται, επαναλαμβάνει τη φοί¬ 
τηση στο ίδιο εξάμηνο. Η συνολική όμως διάρκεια της φοί¬ 
τησης στη Σχολή δεν μπορεί να είναι μεγαλύτερη από έξι 
εξάμηνα. 

7. Ο δόκιμος της προηγούμενης παραγράφου για το 
χρονικό διάστημα, που μεσολαβεί μέχρι την επανάληψη 
της φοίτησης, τίθεται στη διάθεση της Σχολής. 

8. Δόκιμος που δεν παρακολουθεί την εκπαίδευση για 
λόγους υγείας, συνέχεια ή διακεκομμένα το ίδιο εκπαι¬ 
δευτικό έτος για χρονικό διάστημα μεγαλύτερο του ενός 
εβδόμου των πραγματικών εργασίμων ημερών και των δύο 
εξαμήνων, όπως καθορίζονται στο ετήσιο πρόγραμμα εκ¬ 
παίδευσης, δεν προάγεται στο επόμενο έτος. Αν φοιτά 
στο Γ* έτος δεν αποφοιτά από τη Σχολή αλλά επαναλαμβά¬ 


νει την εκπαίδευση στο επόμενο έτος χωρίς να θεωρείται 
ότι απορρίπτεται. Γυναίκα που δεν παρακολουθεί την εκ¬ 
παίδευση για λόγους κύησης και λοχείας συνέχεια ή δια¬ 
κεκομμένα το ίδιο εκπαιδευτικό έτος για χρονικό διά¬ 
στημα μεγαλύτερο του ενός τρίτου των πραγματικών ερ¬ 
γασίμων ημερών και των δύο εξαμήνων, όπως καθορίζο¬ 
νται στο ετήσιο πρόγραμμα εκπαίδευσης, δεν προάγεται 
στο επόμενο έτος. Αν φοιτά στο Γ έτος δεν αποφοιτά από 
τη Σχολή αλλά επαναλαμβάνει την εκπαίδευση στο επό¬ 
μενο έτος, χωρίς να θεωρείται ότι απορρίπτεται. 

Ο περιορισμός της παραγράφου 6 του παρόντος άρ¬ 
θρου, ως προς τη συνολική διάρκεια φοίτησης στη σχολή 
δεν ισχύει στην περίπτωση της μη προαγωγής ή μη απο¬ 
φοίτησης για λόγους υγείας, κύησης και λοχείας. 

9. Δόκιμοι που δεν προάγονται από έτος σε έτος σπου¬ 
δών για οποιοδήποτε λόγο, τάσσονται, στη σειρά αρχαιό¬ 
τητας, τελευταίοι στην τάξη, μεταξύ τους δε διατηρούν 
την αρχαιότητα την οποία είχαν στο προηγούμενο έτος. 

10. Δόκιμος που συμπληρώνει το ανώτατο χρονικό όριο 
κωλύματος, για λόγους υγείας, πριν από τη λήξη του εκ¬ 
παιδευτικού έτους, δύναται, εφόσον επιθυμεί, να παρα¬ 
κολουθήσει το υπόλοιπο πρόγραμμα εκπαίδευσης του 
έτους του χωρίς να υποβάλλεται σε εξετάσεις, διαφορε¬ 
τικά διατίθεται στο επιτελείο της Σχολής με διαταγή του 
Διοικητή αυτής, μέχρι το χρόνο λήξης του εκπαιδευτικού 
έτους και εκτελεί υπηρεσία κατά τα ειδικότερα οριζόμενα 
στην παράγραφο 7 του παρόντος άρθρου. 

Άρθρο 51 

Παρακολούθηση εκπαίδευσης - Συνέπειες 

1. Η παρακολούθηση της εκπαίδευσης είναι υποχρεω¬ 
τική για τους δοκίμους, εφόσον δεν συντρέχει νόμιμα κώ¬ 
λυμα. Η συστηματική μη παρακολούθηση της εκπαίδευ¬ 
σης ή η αδικαιολόγητη απουσία δοκίμου από την εκπαί¬ 
δευση πλέον των πέντε (5) ημερών, αποτελεί λόγο οριστι¬ 
κής αποβολής του από τη Σχολή, ενώ η αδικαιολόγητη 
απουσία επί χρόνο μέχρι πέντε (5) ημερών αποτελεί σο¬ 
βαρό πειθαρχικό παράπτωμα. 

2. Η άρνηση συμμετοχής στην εξέταση έστω και ενός 
μαθήματος στις τακτικές ή έκτακτες εξετάσεις των εξα¬ 
μήνων συνεπάγεται την επανάληψη της φοίτησης στο ίδιο 
εξάμηνο, με την επιφύλαξη των διατάξεων της παραγρά¬ 
φου 10 του άρθρου 50 του παρόντος. 

Άρθρο 52 

Πίνακες αποτελεσμάτων - Ονομασία 

1. Η Σχολή Αστυφυλάκων μετά το πέρας των εξετάσεων 
κάθε εξαμήνου και των πτυχιακών εξετάσεων καταρτίζει 
σε δύο αντίτυπα πίνακες επιτυχόντων και αποτυχόντων, 
κατά σειρά επιτυχίας, τους οποίους υποβάλλει στη Διεύ¬ 
θυνση Εκπαίδευσης για κύρωση από τον αρμόδιο Υπαρ- 
χηγό της Ελληνικής Αστυνομίας. 

2. Μετά την κύρωση των πινάκων του δευτέρου εξαμή¬ 
νου των Α’και Β' ετών και των πτυχιακών εξετάσεων ενερ- 
γούνται τα ακόλουθα: 

α. Για τους επιτυχόντες δοκίμους των Α’ και Β’ ετών 
σπουδών, η Διεύθυνση Εκπαίδευσης του Υπουργείου Δη¬ 
μόσιας Τάξης εκδίδει διαταγή προαγωγής τους στο επό¬ 
μενο έτος σπουδών. 

β. Για τους αποτυχόντες δοκίμους και των δύο ετών μέ¬ 
χρι ένα εξάμηνο, η Διεύθυνση Εκπαίδευσης εκδίδει δια¬ 
ταγή επανάληψης των μαθημάτων στο ίδιο εξάμηνο που 

απορρίφθηκαν, ενώ για τους αποτυχδντες σε περισσό¬ 
τερα από ένα εξάμηνο καθ’ όλη τη διάρκεια φοίτησης στη 
Σχολή ή στις πτυχιακές εξετάσεις ή στον τελικό βαθμό 
επίδοσης, προκαλεί απόφαση του Υπαρχηγού της Ελληνι¬ 
κής Αστυνομίας, με την οποία αποπέμπονται από τη 
Σχολή, σύμφωνα με όσα ορίζονται στα άρθρα 58 και 59 
του παρόντος. 

γ. Για τους επιτυχόντες του Γ' έτους κινείται η διαδικα¬ 
σία απόφασης ονομασίας αυτών σε Αστυφύλακες, περί¬ 
ληψη της οποίας δημοσιεύεται στην Εφημερίδα της Κυ- 
βερνήσεως. 

Αρθρο 53 
Απονομή πτυχίων 

1. Την ημέρα της ονομασίας των δοκίμων σε Αστυφύλα¬ 
κες, τους απονέμονται σε επίσημη τελετή, πτυχία. 

2. Το πτυχίο περιέχει τον τίτλο της Σχολής, το ονοματε¬ 
πώνυμο και πατρώνυμο του αποφοιτούντος Αστυφύλακα, 
τον γενικό χαρακτηρισμό επίδοσης, το χρόνο φοίτησης 
του στη Σχολή, τον αριθμό και ημερομηνία της απόφασης 
του Υπαρχηγού της Ελληνικής Αστυνομίας για την ονομα¬ 
σία του σε Αστυφύλακα, την ημερομηνία εκδόσεως του 
πτυχίου, την υπογραφή του Διοικητή και την σφραγίδα της 
Σχολής. 

3. Με διαταγή του Διοικητή της Σχολής καθορίζονται οι 
λεπτομέρειες της τελετής απονομής των πτυχίων και εξό¬ 
δου των νέων Αστυφυλάκων. 

Αρθρο 54 

Ενστάσεις 

1. Ένσταση κατά του κύρους εξέτασης μαθήματος, δι¬ 
καιούται να υποβάλει κάθε διαγωνιζόμενος στη Σχολή, 
κατά τη διάρκεια εξέτασης του μαθήματος και μέχρι παρά¬ 
δοσης του γραπτού του, εφόσον η ένσταση αναφέρεται 
σε παράβαση διατάξεων που διέπουν τη διενέργεια εξετά¬ 
σεων. 

2. Η ένσταση μαζί με τη σχετική έκθεση της εξεταστι¬ 
κής επιτροπής ή του καθηγητή και το αντίγραφο του πρα¬ 
κτικού της εξέτασης του μαθήματος υποβάλλεται αμέσως 
από τη Σχολή στον αρμόδιο Υπαρχηγό της Ελληνικής 
Αστυνομίας, ο οποίος αποφαίνεται επ’ αυτής μέσα σε πέ¬ 
ντε (5) ημέρες. 

3. Αν η ένσταση γίνει δεκτή, επαναλαμβάνεται η εξέ¬ 
ταση του μαθήματος και επισύρονται οι προβλεπόμενες 
από τις οικείες διατάξεις πειθαρχικές κυρώσεις. 

Άρθρο 55 
Αναθεωρήσεις 

1. Υποβολή αιτήσεων αναθεώρησης των γραπτών απο¬ 
κλείεται. 

2. Επίσης απορρίπτονται αιτήσεις για ανακοίνωση του 
περιεχομένου των γραπτών με τις διορθώσεις που έγιναν 
σ’ αυτά από τον καθηγητή. 

Άρθρο 56 

Φύλαξη - Καταστροφή γραπτών 

Τα γραπτά φυλάσσονται από τη Σχολή και η κατα¬ 
στροφή αυτών γίνεται, ένα έτος μετά την αποφοίτηση των 
δοκίμων, από τριμελή επιτροπή, η οποία συγκροτείται με 
διαταγή του Διοικητή της Σχολής και συντάσσει σχετικό 
πρακτικό. Σε περίπτωση δικαστικής αμφισβήτησης τα 


γραπτά διατηρούνται, μέχρις ότου εκδοθεί αμετάκλητη 
απόφαση. 

ΤΜΗΜΑ Δ* 

ΠΕΙΘΑΡΧΙΑ - ΑΔΕΙΕΣ - ΗΘΙΚΕΣ ΑΜΟΙΒΕΣ 
ΚΕΦΑΛΑΙΟ ΙΒ’ 

ΠΕΙΘΑΡΧΙΑ - ΤΑΞΗ 

Άρθρο 57 
Πειθαρχικές ποινές 

Εκτός από τις ποινές που προβλέπονται από τον οικείο 
κανονισμό, στους δοκίμους αστυφύλακες επιβάλλεται και 
η ποινή της αποβολής από τη Σχολή, σύμφωνα με όσα ορί¬ 
ζονται στα άρθρα 58 και 59 του παρόντος. Επιπλέον, για 
τα παραπτώματα που προβλέπεται η ποινή της επίπληξης 
ή του προστίμου, δύναται αντί αυτής να επιβάλλεται ως 
ποινή το διοικητικό μέτρο της στέρησης μιας έως τριών 
εξόδων, κάθε μια των οποίων αρχίζει την ώρα εξόδου και 
λήγει την αντίστοιχη ώρα της επομένης ημέρας. 

Άρθρο 58 

Λόγοι αποβολής από τη Σχολή - Συνέπειες 

1. Οι λόγοι που επισύρουν την ποινή της αποβολής των 
δοκίμων αστυφυλάκων από τη Σχολή Αστυφυλάκων είναι 
οι ακόλουθοι: 

α. Κατάθεση πλαστών δικαιολογητικών για τη συμμε¬ 
τοχή στον εισιτήριο διαγωνισμό της Σχολής. 

β. Άρνηση παρακολούθησης της εκπαίδευσης ή αδι¬ 
καιολόγητη απουσία από την εκπαίδευση πέρα από πέντε 
(5) ημέρες συνέχεια ή διακεκομμένα. 

γ. Άρνηση συμμετοχής στις εξετάσεις (προφορικές ή 
έκτακτες γραπτές ασκήσεις ή τακτικές γραπτές) ή αδι¬ 
καιολόγητη απουσία απ’ αυτές έστω και σε ένα μάθημα. 

δ. Απόρριψη για δεύτερη φορά στο διάστημα φοίτησής 
του στη Σχολή. 

ε. Καταδίκη για έγκλημα από τα αναφερόμενα στην πε¬ 
ρίπτωση ζ’ του άρθρου 2 του Π.Δ. 4/1995 (Α’- 1). Η ανα¬ 
στολή εκτέλεσης της ποινής που επιβλήθηκε, η παρα¬ 
γραφή της καταδικαστικής απόφασης, η αποκατάσταση, η 
αμνηστεία, η χάρη δεν αίρουν την αποβολή από τη Σχολή. 

στ. Αμετάκλητη καταδίκη του δοκίμου σε φυλάκιση του¬ 
λάχιστον τριών μηνών για οποιοδήποτε εκ δόλου τελού¬ 
μενο έγκλημα. 

ζ. Βαθμολογία κάτω του δέκα (10) στην επαγγελματική 
ικανότητα ή στο μέσο όρο του συνόλου των μαθημάτων 
των πτυχιακών εξετάσεων ή στον τελικό βαθμό επίδο¬ 
σης. 

2. Επίσης οι δόκιμοι αστυφύλακες αποβάλλονται από τη 
Σχολή για τα εξής παραπτώματα: 

α. Γ ια βαριά παραπτώματα περί την υπηρεσία και την 
πειθαρχία, που διέπραξαν κατά τη διάρκεια της φοίτησής 
τους στη Σχολή και επισύρουν ανώτερη πειθαρχική ποινή. 

β. Γ ια ασυμβίβαστη με την ιδιότητα και αξιοπρέπεια του 
δοκίμου αστυφύλακα συμπεριφορά. 

γ. Γ ια συρροή πειθαρχικών παραπτωμάτων, για τα οποία 
επιβλήθηκαν πειθαρχικές ποινές και που αποδεικνύουν το 
αδιόρθωτο της διαγωγής του κατά την κρίση του εκπαι¬ 
δευτικού συμβουλίου. 

3. Οι αποβαλλόμενοι από τη Σχολή δόκιμοι δεν επιτρέ¬ 
πεται να εισαχθούν πάλι σ’ αυτή. Ο δόκιμος που αποβλή- 

θηκε από τη Σχολή επανέρχεται οτον ιδιωτικό βίο, χωρίς 
να έχει δικαίωμα συμμετοχής εκ νέου σε εισιτήριες εξετά¬ 
σεις. 

Άρθρο 59 

Διαδικασία αποβολής από τη Σχολή 

1. Η ποινή της αποβολής από τη Σχολή επιβάλλεται από 
τον αρμόδιο Υπαρχηγό της Ελληνικής Αστυνομίας, μετά 
από γνωμοδότηση του Εκπαιδευτικού Συμβουλίου, η 
οποία στηρίζεται σε ένορκη διοικητική εξέταση. Το συμ¬ 
βούλιο συγκαλείται με διαταγή του αρμόδιου Υπαρχηγού, 
ύστερα από πρόταση του Διοικητή της Σχολής. 

2. Αν κάποιο μέλος του Εκπαιδευτικού Συμβουλίου υπά¬ 
γεται στις εξαιρέσεις που προβλέπονται από τις διατάξεις 
που ισχύουν για την εξαίρεση μελών Ανακριτικού Συμβου¬ 
λίου, αντικαθίσταται με διαταγή του διευθυντή της Αστυ¬ 
νομικής Ακαδημίας από άλλον ομοιόβαθμό του. 

3. Το εκπαιδευτικό συμβούλιο συνέρχεται σύμφωνα με 
όσα ορίζονται για τα ανακριτικά συμβούλια και εκδίδει αι¬ 
τιολογημένη γνωμοδότηση, την οποία ο Διοικητής της 
Σχολής Αστυφυλάκων υποβάλλει με το φάκελο της υπό¬ 
θεσης στη Διεύθυνση Εκπαίδευσης του Υπουργείου Δη¬ 
μόσιας Τάξης για την έκδοση της απόφασης του αρμόδιου 
Υπαρχηγού της Ελληνικής Αστυνομίας. 

4. Κατά της απόφασης του Υπαρχηγού περί αποβολής 
επιτρέπεται προσφυγή του ενδιαφερομένου, η οποία 
ασκείται μέσα σε ανατρεπτική προθεσμία 10 ημερών στον 
Αρχηγό της Ελληνικής Αστυνομίας, ο οποίος αποφασίζει 
οριστικά. 

5. Δεν απαιτείται διοικητική εξέταση για την αποβολή 
από τη Σχολή στις περιπτώσεις δ', ε', στ' και ζ της παρα¬ 
γράφου 1 του άρθρου 58 του παρόντος. 

6. Η αποβολή από τη Σχολή πραγματοποιείται, αφού η 
απόφαση καταστεί τελεσίδικη, με την παρέλευση άπρα¬ 
κτης της προθεσμίας για άσκηση της προσφυγής στον Αρ¬ 
χηγό ή με την έκδοση της απόφασης αυτού. 

Άρθρο 60 

Συμπεριφορά των δοκίμων εντός και εκτός Σχολής 

1. Οι δόκιμοι αστυφύλακες έχουν την υποχρέωση να σέ¬ 
βονται τους ανωτέρους τους και να απονέμουν προς αυ¬ 
τούς τον οφειλόμενο χαιρετισμό. Τον ίδιο χαιρετισμό απο¬ 
νέμουν και στους ιδιώτες καθηγητές της Σχολής. 

2. Στο χώρο της Σχολής, εφόσον οι δόκιμοι είναι ασκε¬ 
πείς, ο χαιρετισμός απονέμεται με τη στροφή του μετώ¬ 
που προς τα πρόσωπα της προηγούμενης παραγράφου 
και τη λήψη της στάσης της προσοχής με τρόπο ζωηρό και 
κόσμιο. 

3. Οι δόκιμοι αστυφύλακες, παρουσιαζόμενοι σε ανωτέ¬ 
ρους τους, έχουν υποχρέωση να λαμβάνουν κατά τρόπο 
ζωηρό και κόσμιο τη στάση προσοχής και στη συνέχεια, 
αφού αναφέρουν την ιδιότητά τους και το ονοματεπώνυμό 
τους, εκθέτουν το αίτημά τους. 

4. Στους δοκίμους αστυφύλακες δεν επιτρέπεται: 

α. Να κάθονται κατά τα διαλείμματα στα προαύλια, 
στους χορτοτάπητες ή σε οποιοδήποτε άλλο χώρο της 
Σχολής, εκτός από αυτούς που έχουν διαμορφωθεί για το 
σκοπό αυτό. 

β. Να αναγιγνώσκουν στα διδακτήρια, τους θαλάμους, 
το εστιατόριο καθώς και τους άλλους χώρους άσκησης και 
εκπαίδευσης βιβλία, εφημερίδες, περιοδικά ή άλλα 


έντυπα, τα οποία δεν σχετίζονται προς τα διδασκόμενα 
μαθήματα. 

γ. Να διατηρούν στα διδακτήρια, θαλάμους ή άλλους χώ¬ 
ρους, είδη ή αντικείμενα, εκτός αυτών που καθορίζονται 
από τις κανονιστικές διατάξεις και τις διαταγές της Υπη¬ 
ρεσίας. 

δ. Να εισάγουν, κατέχουν και λειτουργούν για ψυχαγω¬ 
γία, σε οποιοδήποτε χώρο της Σχολής ραδιόφωνα, μαγνη¬ 
τόφωνα ή άλλα παρεμφερή είδη. 

ε. Να χρησιμοποιούν κινητό τηλέφωνο στα διδακτήρια, 
στους θαλάμους, στο εστιατόριο καθώς και στους άλλους 
χώρους άσκησης και εκπαίδευσης. 

στ. Να θορυβούν με οποιονδήποτε τρόπο στους διαδρό¬ 
μους ή στο προαύλιο, προς αποφυγή διαταράξεως της 
ησυχίας και εργασίας των απασχολουμένων στα γραφεία, 
αλλά και της διδασκαλίας. 

ζ. Να καπνίζουν μέσα στα διδακτήρια, στην αίθουσα ψυ¬ 
χαγωγίας, στο κουρείο, στους θαλάμους, στο πρατήριο 
τροφίμων, στους διαδρόμους των γραφείων, στα γραφεία 
και στους λοιπούς κλειστούς χώρους. 

Άρθρο 61 

Υποχρεώσεις κατά τη διδασκαλία των μαθημάτων - 
Ευταξία στο διδακτήριο 

Οι δόκιμοι αστυφύλακες υποχρεούνται ιδίως: 
α. Να εισέρχονται στα διδακτήρια αμέσως με το κτύ¬ 
πημα του κουδουνιού με απόλυτη τάξη και ησυχία, έτσι 
ώστε κατά την προβλεπόμενη από το πρόγραμμα ώρα, η 
τάξη να είναι έτοιμη για τη διδασκαλία. 

β. Να προσέρχονται στο χώρο συντάξεως κατά την 
έναρξη της εκπαιδευτικής ώρας των πρακτικών μαθημά¬ 
των με την κατάλληλη περιβολή ή εξάρτηση. 

γ. Μέχρι της αφίξεως του διδάσκοντος καθηγητή να τη¬ 
ρούν ησυχία, μη επιτρεπομένων των φωνασκιών και των 
θορυβωδών συζητήσεων. 

δ. Κατά την είσοδο και έξοδο καθηγητών ή βαθμοφό¬ 
ρων να εγείρονται με το παράγγελμα του Επόπτη του Δι¬ 
δακτηρίου και να παραμένουν όρθιοι μέχρι πέρατος της 
αναφοράς του, οπότε κάθονται αθόρυβα χωρίς άλλο πα¬ 
ράγγελμα. 

ε. Κατά την ώρα της διδασκαλίας να είναι προσεκτικοί 
και σιωπηλοί, να τηρούν κόσμια και ευπρεπή στάση, να μη 
θορυβούν και να μη διακόπτουν τον καθηγητή χωρίς την 
έγκρισή του. Τυχόν απορίες επί του μαθήματος και όχι για 
άσχετα προς αυτό θέματα επιλύονται από τον καθηγητή 
στο τέλος της παράδοσης, εκτός αν από αυτόν ήθελε κα¬ 
θοριστεί διαφορετικά. Οι ερωτήσεις γίνονται με τον απαι- 
τούμενο σεβασμό και μέσα στα πλαίσια της πειθαρχίας, 
της ευπρέπειας, της σοβαρότητας και της ευγένειας. 

στ. Σε περίπτωση κατά την οποία δεν προσέλθει ο οι¬ 
κείος καθηγητής για μάθημα, να παραμένουν στην αί¬ 
θουσα μέχρι λήξεως του ωραρίου για μελέτη. 

ζ. Να μη εξέρχονται από το διδακτήριο κατά τη διάρκεια 
του μαθήματος ή της μελέτης, χωρίς άδεια στην μεν 
πρώτη περίπτωση του καθηγητή, στη δε δεύτερη του 
Επόπτη Διδακτηρίου. 

η. Να μην ασχολούνται κατά τη διδασκαλία με οποιοδή- 
ποτε άλλο άσχετο θέμα. 

θ. Κατά τις ώρες μελέτης οι δόκιμοι αστυφύλακες οφεί¬ 
λουν να μελετούν τα μαθήματά τους. 

Άρθρο 62 

Ευταξία στο εστιατόριο 

1. Οι δόκιμοι εισέρχονται στο εστιατόριο για λήψη γεύ¬ 
ματος ή δείπνου, συντεταγμένοι, κατά σειρά αρχαιότητας 
τάξεων και παραμένουν όρθιοι στις θέσεις που έχει καθο- 
ρισθεί με απόλυτη ησυχία. Αφού ολοκληρωθεί η είσοδος 
όλων, ο επικεφαλής δίδει το παράγγελμα για προσευχή 
και έναρξη του γεύματος ή του δείπνου. 

2. Ο αρχαιότερος δόκιμος κάθε τράπεζας ονομάζεται 
Τραπεζάρχης και έχει την επίβλεψη και φροντίδα αυτής 
ευθυνόμενος έναντι του Διμοιρίτη Υπηρεσίας για την τή¬ 
ρηση της τάξεως. 

3. Απαγορεύεται η είσοδος και παραμονή των δοκίμων 
στο μαγειρείο, διανεμητήριο και εστιατόριο, πλην των 
εκτελούντων ειδικά καθήκοντα, με την επιφύλαξη των 
διατάξεων της παραγράφου 1 του παρόντος άρθρου. 

Άρθρο 63 

Υποχρεώσεις στους θαλάμους - 
θαλαμάρχης και Επιμελητής θαλάμου 

1. Οι θέσεις των δοκίμων στους θαλάμους (κοιτώνες) 
καθορίζονται από τον Διοικητή του οικείου Εκπαιδευτικού 
Τ μήματος. 

2. Τα είδη ιματισμού και καθαριότητας τακτοποιούνται 
ομοιόμορφα και καλαίσθητα στους θαλάμους, σύμφωνα 
με τις προφορικές οδηγίες και διαταγές του Διοικητή του 
οικείου Εκπαιδευτικού Τμήματος. 

3. Οι δόκιμοι έχουν τις εξής υποχρεώσεις: 

α. Μετά το μεσημβρινό και νυκτερινό σιωπητήριο δεν 
επιτρέπεται να κυκλοφορούν στους διαδρόμους, λουτή¬ 
ρες, λέσχη και λοιπούς χώρους της Σχολής και να διατα- 
ράσσουν με οποιονδήποτε τρόπο την ησυχία των λοιπών 
συναδέλφων τους. 

β. Δεν εισέρχονται, ούτε παραμένουν στους θαλάμους 
κατά τις ώρες διδασκαλίας και μελέτης. 

4. Καθήκοντα θαλαμάρχη εκτελεί ο αρχαιότερος δόκι¬ 
μος του θαλάμου, ο οποίος έχει τις εξής υποχρεώσεις: 

α. Αναφέρει στο Διμοιρίτη Υπηρεσίας τις παρατηρηθεί- 
σες ελλείψεις ή τις προκληθείσες φθορές του θαλάμου 
καθώς και τους υπαιτίους αυτών. 

β. Επιβλέπει την έγκαιρη έγερση των δοκίμων, το 
άνοιγμα των παραθύρων και τον αερισμό του θαλάμου. 

γ. Δεν επιτρέπει το τίναγμα των ειδών κλινοστρωμνής 
στους θαλάμους. 

δ. Ενεργεί προσκλητήριο των δοκίμων πριν την κατά¬ 
κλιση και αναφέρει τους απόντες στον Αρχηγό του Εκπαι¬ 
δευτικού Τμήματος. 

ε. Μετά το νυκτερινό προσκλητήριο μεριμνά για το σβή¬ 
σιμο των φώτων. 

στ. Κατά τη διάρκεια της νύκτας, σε περίπτωση σοβα¬ 
ρού συμβάντος ή ατυχήματος δοκίμου, ειδοποιεί τον Αξιω¬ 
ματικό Υπηρεσίας. 

5. Σε υπηρεσία Επιμελητή θαλάμου ορίζεται εκ περι¬ 
τροπής ανά 24ωρο ένας δόκιμος, πλην του Αρχηγού του 
Εκπαιδευτικού Τμήματος και του θαλαμάρχη, ο οποίος 
μεριμνά για την παραλαβή και παράδοση των κλειδιών 
στον Αξιωματικό Υπηρεσίας, τον αερισμό του θαλάμου και 
το σβήσιμο των φώτων. 


Άρθρο 64 

Καθημερινές και εβδομαδιαίες Επιθεωρήσεις 

1. Οι δόκιμοι αστυφύλακες έχουν τις ακόλουθες υπο¬ 
χρεώσεις: 

α. Εγείρονται με το πρωινό εγερτήριο και ασχολούνται 
με την τακτοποίηση των ατομικών τους ειδών στο θάλαμο 
και την ατομική τους καθαριότητα. 

β. Μεταβαίνουν για την πρωινή άσκηση και στη συνέχεια 
στο εστιατόριο για την λήψη πρωινού. 

γ. Μετά τη λήψη του πρωινού ασχολούνται με την καθα¬ 
ριότητα του ατομικού τους οπλισμού και την προετοιμασία 
τους για την πρωϊνή επιθεώρηση, σύμφωνα με το πρό¬ 
γραμμα. 

δ. Κατά το απογευματινό εγερτήριο επιμελούνται της 
ατομικής τους καθαριότητας και της διευθέτησης των κλι¬ 
νών τους. 

2. Μια φορά την εβδομάδα ενεργείται γενική επιθεώ¬ 
ρηση, κατά την οποία οι δόκιμοι επιδίδονται στην καθαριό¬ 
τητα και διευθέτηση των δημοσίων και ατομικών τους ει¬ 
δών καθώς και των κοινόχρηστων χώρων. Η καθαριότητα 
των ειδών κλινοστρωμνής, του οπλισμού και των λοιπών 
ειδών πραγματοποιείται στους καθορισμένους χώρους 
της Σχολής. 

ΚΕΦΑΛΑΙΟ ΙΓ 

ΑΔΕΙΕΣ - ΗΘΙΚΕΣ ΑΜΟΙΒΕΣ 
Άρθρο 65 

Άδειες Δοκίμων - Ελεύθερη έξοδος 

1. Στους δοκίμους χορηγούνται οι εξής άδειες: 

α. Άδεια εορτών Χριστουγέννων, από τη λήξη των πρωι¬ 
νών μαθημάτων της 22ης Δεκεμβρίου μέχρι και την 6η Ια- 
νουαρίου. 

β. Άδεια εορτών Πάσχα, από τη λήξη των πρωινών μα¬ 
θημάτων της Μ.Τετάρτης μέχρι και την Κυριακή του 
Θωμά. 

γ. Άδεια θερινών διακοπών, για το διάστημα μεταξύ της 
λήξης του εκπαιδευτικού έτους και της έναρξης του νέου 
εκπαιδευτικού έτους. Η οριστική διάρκειά της και η ημε¬ 
ρομηνία έναρξης και λήξης ορίζονται με διαταγή του Διευ¬ 
θυντή της Αστυνομικής Ακαδημίας, μετά από πρόταση 
του Διοικητή της Σχολής Αστυφυλάκων. 

δ. Βραχεία άδεια μέχρι 7 ημέρες κατ’ έτος, συνολικά ή 
τμηματικά, σε περιπτώσεις σοβαρής ανάγκης. 

ε. Ολιγόωρη άδεια απουσίας από την εκπαίδευση μέχρι 
3 ώρες ημερησίως, η οποία δεν μπορεί να υπερβαίνει τις 9 
ώρες μηνιαίως, για την αντιμετώπιση έκτακτης ανάγκης. 

στ. Τιμητική άδεια μέχρι 5 ημέρες, σύμφωνα με το άρ¬ 
θρο 66 του παρόντος. 

2. Για τις αναρρωτικές άδειες, τις υποχρεώσεις κατά τη 
διάνυση της αδείας και την παράταση των διανυομένων 
αδειών εφαρμόζονται οι γενικές διατάξεις που διέπουν τα 
θέματα αυτά για το προσωπικό της Ελληνικής Αστυνο¬ 
μίας. 

3. Ο Διοικητής της Σχολής δύναται να ανακαλεί από την 
άδεια τον απαιτούμενο αριθμό δοκίμων ή και όλους τους 
δοκίμους για εκπλήρωση υποχρεώσεων της Σχολής στις 
διάφορες εορταστικές εκδηλώσεις. 

4. Με έγκριση του αρμόδιου Υπαρχηγού της Ελληνικής 
Αστυνομίας, μετά από πρόταση του Διοικητή της Σχολής, 
δύναται να χορηγηθεί μέρος ή ολόκληρη η άδεια των περί- 

πτώσεων α', β', γ’ και δ' της παραγράφου 1 του παρόντος 
άρθρου για το εξωτερικό. 

5. Στους ονομαζομένους Αστυφύλακες χορηγείται 20ή- 
μέρη μετασχολική άδεια, η οποία αφαιρείται από την ετή¬ 
σια κανονική. 

6. Η χορήγηση των αδειών εγκρίνεται από το Διοικητή 
του Τμήματος Δοκίμων Αστυφυλάκων. 

7. Η ελεύθερη έξοδος εκ της Σχολής των δοκίμων αστυ¬ 
φυλάκων καθορίζεται με διαταγή του Διευθυντή της Αστυ¬ 
νομικής Ακαδημίας. 

8. Οι δόκιμοι αστυφύλακες απαγορεύεται να απομακρύ¬ 
νονται από το νομό της έδρας του Τμήματος Δοκίμων 
Αστυφυλάκων χωρίς άδεια του οικείου Διοικητή. 

9. Διανυκτέρευση και ολιγόωρη άδεια απουσίας για την 
αντιμετώπιση έκτακτης ανάγκης, χορηγείται από τον Διοι¬ 
κητή του Τμήματος Δοκίμων Αστυφυλάκων και το Διοι¬ 
κητή του οικείου Εκπαιδευτικού Τμήματος αντίστοιχα. 

Αρθρο 66 
Ηθικές αμοιβές 

1. Εκτός από τις ηθικές αμοιβές που προβλέπουν οι 
σχετικές με το θέμα αυτό διατάξεις που ισχύουν για το 
προσωπικό της Ελληνικής Αστυνομίας στους δοκίμους 
αστυφύλακες που επιτυγχάνουν υψηλούς βαθμούς επίδο¬ 
σης στην εκπαίδευση ή επιδεικνύουν ιδιαίτερη επιμέλεια 
και ζήλο στους άλλους τομείς της σχολικής τους δραστη¬ 
ριότητας, δύναται να απονέμονται από το Διοικητή της 
Σχολής Αστυφυλάκων οι εξής τιμητικές διακρίσεις: 

α. Διαμνημόνευση. 

β. Απονομή διπλώματος. 

γ. Απονομή εμβλήματος. 

δ. Τιμητική άδεια μέχρι 5 ημέρες. 

2.0 τρόπος απονομής των διακρίσεων αυτών καθορίζε¬ 
ται με διαταγή του Διοικητή της Σχολής. 

ΤΜΗΜΑ Ε’ 

ΔΙΟΙΚΗΤΙΚΗ ΜΕΡΙΜΝΑ 
ΚΕΦΑΛΑΙΟ ΙΔ* 

ΥΛΙΚΟ 

Άρθρο 67 

Ατομικά είδη και εφόδια δοκίμων 

1. Οι δόκιμοι με την είσοδό τους στη Σχολή εφοδιάζο¬ 
νται με τα προβλεπόμενα από τις κείμενες διατάξεις, ατο¬ 
μικά είδη και εφόδια, τα οποία βαρύνουν το Δημόσιο. 

2. Με διαταγή του Αρχηγού της Ελληνικής Αστυνομίας, 
καθορίζονται τα είδη που πρέπει να φέρουν με δαπάνη 
τους οι δόκιμοι, επιπλέον των αναφερομένων στην προη¬ 
γούμενη παράγραφο. 

3. Με διαταγή του Διοικητή της Σχολής καθορίζονται τα 
είδη που μπορεί να χρεώνονται οι δόκιμοι. 

Άρθρο 68 

Εκπαιδευτικά βοηθήματα - Γραφική ύλη 

1. Οι δόκιμοι Αστυφύλακες εφοδιάζονται με τα απαραί¬ 
τητα εκπαιδευτικά βοηθήματα, έντυπα και γραφική ύλη 
που απαιτούνται για την εκπαίδευσή τους, με δαπάνη του 
δημοσίου. 

2. Οι καθηγητές εφοδιάζονται με την απαραίτητη γρα¬ 


φική ύλη για τη διδασκαλία του μαθήματός τους και με ένα 
αντίτυπο εκπαιδευτικού βοηθήματος του μαθήματος που 
διδάσκουν. 

Άρθρο 69 
Στολή δοκίμων 

1. Οι δόκιμοι Αστυφύλακες φέρουν ιδιαίτερο τύπο στο¬ 
λής όπως καθορίζεται από τον οικείο κανονισμό. 

2. Οι βαθμοφόροι δόκιμοι φέρουν τα διακριτικά σημεία 
του βαθμού τους, όπως αυτά καθορίζονται από τον οικείο 
κανονισμό. 

Άρθρο 70 

Συσσίτιο 

1. Το συσσίτιο για τους δοκίμους αστυφύλακες παρα¬ 
σκευάζεται στη Σχολή. 

2. Η διαχείριση του συσσιτίου και η λειτουργία του μα¬ 
γειρείου και εστιατορίου διέπονται από τις ισχύουσες σχε¬ 
τικές διατάξεις. Κάθε άλλη αναγκαία λεπτομέρεια ρυθμί¬ 
ζεται με διαταγή του Διοικητή του οικείου Τμήματος Δοκί¬ 
μων Αστυφυλάκων. 

ΤΜΗΜΑ ΣΤ 
ΤΕΛΙΚΕΣ ΔΙΑΤΑΞΕΙΣ 
ΚΕΦΑΛΑΙΟ ΙΕ’ 

ΓΕΝΙΚΕΣ ΔΙΑΤΑΞΕΙΣ 

Άρθρο 71 

Βαθμοί Διοικούντων 

1. Διοικητής της Σχολής είναι Αστυνομικός Διευθυ¬ 
ντής. 

2. Υποδιοικητής της Σχολής είναι Αστυνομικός Υπο¬ 
διευθυντής. 

3. Οι Διοικητές των Τμημάτων Δοκίμων Αστυφυλάκων 
είναι Αστυνομικοί Υποδιευθυντές ή Αστυνόμοι Α' και οι 
Υποδιοικητές αυτών Αστυνόμοι Α' ή Αστυνόμοι Β’. 

4. Οι Προϊστάμενοι των Τμημάτων του Επιτελείου της 
Σχολής είναι Αστυνόμοι Α' ή Αστυνόμοι Β*. 

5. Οι Προϊστάμενοι των Γ ραφείων Εσωτερικών Λειτουρ¬ 
γιών, Σπουδών-Δημοσίων Σχέσεων και Διαχείρισης Χρη¬ 
ματικού - Υλικού των Τμημάτων Δοκίμων Αστυφυλάκων 
είναι κατώτεροι αξιωματικοί. 

6. Οι Διοικητές των Εκπαιδευτικών Τμημάτων φέρουν 
το βαθμό του Αστυνόμου Α’ ή του Αστυνόμου Β’. 

7. Οι Διμοιρίτες φέρουν το βαθμό του Υπαστυνόμου Α' ή 
Υπαστυνόμου Β'. 

8. Σε κάθε περίπτωση απουσίας ή κωλύματος οι διοι- 
κούντες αναπληρώνονται από τον κατά βαθμό ανώτερο ή 
αρχαιότερο υφιστάμενό τους. 

Άρθρο 72 

Αξιολόγηση προσωπικού 

1. Οι εκθέσεις ικανότητας του Διοικητή της Σχολής συ- 
ντάσσονται από το Διευθυντή της Αστυνομικής Ακαδημίας 
και γνωματεύει ο αρμόδιος Υπαρχηγός- Προϊστάμενος 
του Κλάδου Διοικητικής Υποστήριξης. 

2. Οι εκθέσεις ικανότητας του Υποδιοικητή της Σχολής 
συντάσσονται από το Διοικητή της Σχολής και γνωματεύει 
ο Διευθυντής Αστυνομικής Ακαδημίας. 

3. Οι εκθέσεις ικανότητας των Διοικητών των Τμημάτων 
Δοκίμων Αστυφυλάκων, των Προϊσταμένων των Τ μημάτων 
του Επιτελείου της Σχολής και του Υπασπιστή της Σχολής 
συντάσσονται από τον Υποδιοικητή της Σχολής και γνωμα¬ 
τεύει ο Διοικητής της Σχολής. 

4. Οι εκθέσεις ικανότητας του Υποδιοικητή του Τμήμα¬ 
τος Δοκίμων Αστυφυλάκων, των αξιωματικών του άρθρου 
1 2 παρ. 5 του παρόντος και του Προϊσταμένου της Υγειο¬ 
νομικής Υπηρεσίας συντάσσονται από το Διοικητή του οι¬ 
κείου Τμήματος και γνωματεύει ο Υποδιοικητής της Σχο¬ 
λής. Σε περίπτωση που ο Προϊστάμενος της Υγειονομικής 
Υπηρεσίας είναι κατά βαθμό ανώτερος από τον Διοικητή 
του οικείου Τμήματος η έκθεση συντάσσεται από τον 
Υποδιοικητή της Σχολής και γνωματεύει ο Διοικητής αυ Γ 
τής. 

5. Οι εκθέσεις ικανότητας των Προϊσταμένων των Γρα¬ 
φείων των Τ μημάτων Δοκίμων Αστυφυλάκων και των Διοι¬ 
κητών των Εκπαιδευτικών Τμημάτων συντάσσονται από 
τον Υποδιοικητή του οικείου Τμήματος και γνωματεύει ο 
Διοικητής αυτού. 

6. Οι εκθέσεις ικανότητας των λοιπών αξιωματικών και 
του λοιπού αστυνομικού και πολιτικού προσωπικού συ- 
ντάσσονται από τους Προϊσταμένους του οικείου Τμήμα¬ 
τος του Επιτελείου της Σχολής ή των οικείων Γραφείων 
των Τμημάτων Δοκίμων Αστυφυλάκων ή το Διοικητή του 
οικείου Εκπαιδευτικού Τμήματος και γνωματεύει ο Υπο¬ 
διοικητής της Σχολής ή ο Υποδιοικητής του οικείου Τμή¬ 
ματος Δοκίμων Αστυφυλάκων, κατά περίπτωση. 

Άρθρο 73 

Βιβλιοθήκη - Εγκληματολογικό Μουσείο 

1. Στα Τμήματα Δοκίμων Αστυφυλάκων λειτουργεί βι¬ 
βλιοθήκη για την εξυπηρέτηση των εκπαιδευομένων και 
του διδακτικού προσωπικού. 

2. Στα Τμήματα Δοκίμων Αστυφυλάκων λειτουργεί επί¬ 
σης Εγκληματολογικό Μουσείο, όπου φυλάσσονται όρ¬ 
γανα και λοιπά αντικείμενα εγκληματολογικού ενδιαφέρο¬ 
ντος κατάλληλα για την εκπαίδευση των δοκίμων. 

Άρθρο 74 

Εκκλησιασμός δοκίμων 

1. Κατά τις Κυριακές που τελείται θεία Λειτουργία κα¬ 
θώς επίσης και κατά τις Ιερές Ακολουθίες των Χαιρετι¬ 
σμών και της Μ. Εβδομάδας, την εορτή του Προστάτη του 
Σώματος και άλλες εορτές, ορίζεται από το Διοικητή του 
Τμήματος Δοκίμων Αστυφυλάκων αντιπροσωπεία δοκί¬ 
μων για εκκλησιασμό στο Ιερό Ναό της Σχολής, εφόσον 
υπάρχει, ή σε άλλους Ιερούς Ναούς εκτός Σχολής κατά 
προτίμηση τους πλησιέστερους. 

2. Κατά τον εκκλησιασμό οι δόκιμοι φέρουν την επίσημη 
στολή εξόδου. 

Άρθρο 75 

Είσοδος επισκεπτών 

1. Η είσοδος στα Τμήματα Δοκίμων Αστυφυλάκων της 
Σχολής επισκεπτών των δοκίμων και γενικώς προσώπων 
ξένων προς την υπηρεσία ρυθμίζεται με διαταγή του Διοι¬ 
κητή του οικείου Τμήματος. 

2. Σε έκτακτες περιπτώσεις επιτρέπεται, κατά την 
κρίση του Αξιωματικού Υπηρεσίας, να επισκέπτονται τους 
δοκίμους συγγενικά ή φιλικά τους πρόσωπα. 


Άρθρο 76 

Εκπαιδευτικές εκδρομές - Επισκέψεις 

1. Με το γενικό πρόγραμμα εκπαιδεύσεως και προς το 
σκοπό της ευρύτερης μόρφωσης των δοκίμων αστυφυλά¬ 
κων σε θέματα επιστημονικού πολιτιστικού, ιστορικού ή 
γενικότερου αστυνομικού και κοινωνικού ενδιαφέροντος 
δύναται να προβλέπεται η πραγματοποίηση εκπαιδευτι¬ 
κών εκδρομών και επισκέψεων. 

2. Οι εκπαιδευτικές εκδρομές εκτός της έδρας της Σχο¬ 
λής εγκρίνονται από τον αρμόδιο Υπαρχηγό της Ελληνικής 
Αστυνομίας, ενώ οι εκδρομές στην αλλοδαπή εγκρίνονται 
από τον Αρχηγό της Ελληνικής Αστυνομίας. 

3. Η συμμετοχή των δοκίμων στις επισκέψεις και εκ¬ 
δρομές της Σχολής είναι υποχρεωτική και η δαπάνη βαρύ¬ 
νει το δημόσιο. 

Άρθρο 77 

Ψυχαγωγία 

Για την ψυχαγωγία των δοκίμων και την ανάπτυξη των 
κοινωνικών σχέσεων αυτών τα Τμήματα Δοκίμων Αστυφυ¬ 
λάκων: 

α. Οργανώνουν χορευτικές συγκεντρώσεις, χοροεσπε¬ 
ρίδες, θεατρικές παραστάσεις, συναυλίες, αθλητικούς 
αγώνες και διαλέξεις εντός ή εκτός αυτών, στις οποίες δύ- 
ναται να ζητηθεί και η συμμετοχή της μουσικής του Σώμα¬ 
τος. 

β. Μεριμνούν για την παρακολούθηση από τους δοκί¬ 
μους θεατρικών παραστάσεων, κινηματογραφικών έργων, 
επιστημονικών διαλέξεων, καλλιτεχνικών και ιστορικών 
εκθέσεων. 

Άρθρο 78 
Δελτία ταυτότητας 

1. Οι δόκιμοι με την είσοδό τους στη Σχολή εφοδιάζο¬ 
νται με δελτίο ταυτότητας δοκίμου. 

2. Με την έξοδό τους με μέριμνα της Σχολής εφοδιάζο¬ 
νται με νέα δελτία του βαθμού τους και παραδίδουν αυτά 
του δοκίμου. 

3. Τα παραδιδόμενα δελτία ταυτότητας καταστρέφο- 
νται σύμφωνα με τις σχετικές διατάξεις. 

Άρθρο 79 

Απασχόληση δοκίμων εκτός Σχολής 

1. Οι δόκιμοι αστυφύλακες συμμετέχουν ως συγκροτη¬ 
μένα τμήματα με την καθορισμένη στολή, σε παρελάσεις 
και αγήματα αποδόσεως τιμών και παρίστανται ως αντι¬ 
προσωπεία σε τελετές, διαλέξεις και εορτές. 

2. Οι δόκιμοι τίθενται σε επιφυλακή ή διατίθενται σε μέ¬ 
τρα τάξεως σε εξαιρετικές περιπτώσεις κατόπιν διαταγής 
του Αρχηγού του Σώματος. 

Άρθρο 80 
Σημαία 

1. Η Σχολή και τα Τμήματα Δοκίμων Αστυφυλάκων εφο¬ 
διάζονται με την κεκανονισμένη Εθνική Σημαία, η οποία 
την ημέρα είναι ανηρτημένη επί ιστού σε εμφανές μέρος 
του κτιριακού συγκροτήματος. 

2. Κατά την έπαρση και υποστολή της Σημαίας απονέ- 
μονται οι κεκανονισμένες τιμές. 

Άρθρο 81 
Έμβλημα Σχολής 

1. Το έμβλημα της Σχολής Αστυφυλάκων αποτελείται 
από το έμβλημα του Σώματος (σημαία, ζυγαριά και κλάδος 
ελαίας) τοποθετημένο μέσα σε πλαίσιο. Στη βάση αυτού 
αναγράφεται με κεφαλαία ο τίτλος της Σχολής και στην 
κορυφή η φράση: «ΟΥΚ ΕΩΜΕΝ ΑΡΧΕΙΝ ΑΝΘΡΩΠΟΝ 
ΑΛΛΑ ΤΟΝ ΝΟΜΟΝ». 

2. Οι δόκιμοι φέρουν στη στολή τους, αντί του εμβλήμα¬ 
τος του Σώματος, το έμβλημα της Σχολής. 

Άρθρο 82 

Ρύθμιση λεπτομερειών 

Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή του παρόντος δια¬ 


τάγματος, ρυθμίζονται με διαταγές του Διοικητή της Σχο¬ 
λής Αστυφυλάκων. 

Άρθρο 83 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 31 Αυγούστου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΙΩΣΗΦ ΒΑΛΥΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

λειτουργούν καθημερινά από 8.00' έως 13.00' 

ΤΕίΕΧ 

22.3211 ΥΡΕΤΟΚ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου {δσέλιδου ή μέρους αυτού) αυξάνεται κατά 50 δρχ. 


ι -—--- 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ 

Δρχ. 

20.000 

Δρχ. 

1.000 

β) » » 

» 

Β - 

» 

40.000 

» 

2.000 

γ) » » 

» 

Γ' 

» 

10.000 

» 

500 

δ) » » 

» 

Δ' 


40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 


10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. &Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










